Sfinţii mucenici Mina, Ermoghen și Evgraf 

Aceşti Sfinţi mucenici au trăit în vremea împăratului Maximin tracul (235-238) şi 
pentru că în Alexandria existau neînţelegeri între oameni, împăratul l-a trimis pe 
fericitul Mina, atenian de neam, să le rezolve, de vreme ce era un om înţelept. 
Acesta nu numai că 1-a lămurit pe alexandrini asupra lucrurilor care-i tulburau, dar 
i-a şi îmbărbătat pe aceia să ţină şi mai mult la credinţa lor creştină şi a tămăduit 
mulți bolnavi. Auzind acestea, Maximin l-a trimis pe Ermoghen prefectul să-l în- 
duplece pe Sfântul Mina să se lepede de Hristos şi pentru că nu a reuşit, acesta l-a 
supus la mari chinuri. Impresionat fiind Ermoghen de răbdarea în chinuri a feri- 
citului Mina, a trecut şi el la creştinism, a fost botezat de Sfântul Mina, apoi un 
sobor de episcopi l-a hirotonit arhiereu. Aflând împăratul, i-a supus pe amândoi la 

cumplite chinuri, pe care sfinţii le-au îndurat cu puterea lui Dumnezeu. Atunci, 
Sfântul Evgraf, notarul Sfântului Mina, a mărturisit şi el pe Hristos şi a fost ucis cu 
sabia de către împărat. Odată cu el au primit mucenicia şi Sfinţii Mina şi Ermo- 
ghen, ei fiind ucişi cu cuţitele de slujitorii împăratului. Sfintele lor moaşte au fost 
duse în Constantinopol, unde au săvârşit nenumărate minuni. 

În această lună (decembrie), ziua a zecea - Sfinţii mucenici Mina, Ermoghen şi 
Evgrat (Minei) 





La Vecernie 
La Doamne, strigat-am..., se pun stihirile pe 6, glasul 1: 
Podobie: Prea lăudaţilor mucenici... 


Mucenice prea lăudate Mina, pe pulpe fiind bătut, şi scoţându-ţi-se ochii, şi tăindu- 
ți-se limba cea grăitoare de Dumnezeu, ai răbdat cu prea mare tărie, privind la răs- 
plătirile cele dumnezeieşti. Pentru aceasta roagă-te, să se dăruiască sufletelor noa- 
stre, pace şi mare milă. 


Măritul Ermoghen, tăindui-se mâinile şi răbdând lipsirea picioarelor, şi uitându-se 
la foc, arătă mai multă căldură a inimii, lipindu-se de Dumnezeu. Căruia acum se 
roagă, să se dăruiască sufletelor noastre pace şi mare milă. 


Zdruncinându-vi-se mădularele, înţelepţilor, aţi fost aruncaţi întru adâncurile mă- 
rii, măriţilor; iar cu voia lui Dumnezeu v-aţi îndreptat către limanul cel adăpostit al 

desfătării, înecând răutatea şarpelui. Pentru aceasta rugaţi-vă, să se dăruiască sufle- 
telor noastre pace şi mare milă. 


Alte Stihiri, glasul al 4-lea: 
Podobie: Ca pe un viteaz... 


Ca nişte stele mult luminoase înţelegătoare, răsărind spre întărirea Bisericii, toată 
zidirea o luminaţi, buni biruitorilor mucenici, cu lumina pătimirilor şi cu strălu- 
cirile minunilor. Pentru aceasta astăzi veselindu-ne săvârşim pomenirea voastră cea 
sfântă şi purtătoare de lumină, purtătorilor de cununi cei pururea pomeniţi. 


Ca o pasăre bine cântătoare care ai glăsuit în dumbrava pătimirilor, mărite Mina, ai 
tras către tine pe Ermoghen şi pe Evgraf, şi dimpreună cu ei ai scăpat de vicleniile 
vrăjmaşului cele cu multe împletituri, şi ai zburat către locaşurile dumnezeieşti, şi 
în cuiburile cereşti. Pentru aceasta cu mari laude te cinstim. 


Lipsindu-vă pururea pomeniţilor de mâini şi de picioare, tăindu-vi-se şi capetele, 
şi muncindu-vă, şi la alte multe chinuri supunându-vă, nu v-aţi lepădat de Hristos, 
nu aţi jertfit idolilor; ci bucurându-vă v-aţi mutat din viaţa aceasta trecătoare către 
cea veşnică şi dumnezeiască. 


Slavă..., glasul al 6-lea 


Cu adevărat limba ta s-a arătat mai veselitoare decât condeiul scriitorului, cel grab- 
nic scriitor, Mina cel cu glas frumos, ritorisind arătat credinţa cea dreptmăritoare şi 
mântuitoarele dogme, prin care Dumnezeu s-a prea slăvit. Şi pe Ermoghen l-ai 
arătat bine înfrumusețat, prea fericite, care prin tine a luat dumnezeiescul Botez, şi 
l-ai făcut împreună pătimitor, şi părtaş nevoinţelor, dimpreună cu Evgraf, care bine 
au urmat ţie. Şi acum stând cu îndrăzneală înaintea scaunului Mântuitorului, nu 
încetaţi a vă ruga pentru sufletele noastre. 


Și acum..., a Născătoarei 
Cela ce eşti Unul-Născut, şi de o Fiinţă cu Părintele Tău, şi cu Duhul, cela ce Te-ai 


întrupat din Fecioară, fără amestecare precum însuţi ştii, păzeşte turma Ta întru 
curăţie, cârmuindu-o cu pace şi întru o unire a gândului. 

A Crucii, a Născătoarei 
Podobie: A treia zi ai înviat... 


Fecioara curată şi Maica Ta, văzând pe poporul cel fărădelege, pironindu-Te fără 
dreptate pe lemn Mântuitorule, precum a zis mai-nainte Simeon, la cele dinlăuntru 
s-a rănit. 


Stihoavna din Octoih. 
Slavă..., a sfinților, glasul al 6-lea 


Ceată mucenicească, apărători cu bună credinţă se arată astăzi credincioşilor, sur- 
pând toată păgânătatea tiranilor, Mina, Evgraf şi Ermoghen, înţelepţii. Pentru aceea 
fiind întocmai la număr cu Treimea cea în trei Lumini, luminându-se cu norul 
dumnezeieştii străluciri, se veselesc cu cetele cele fără de trup, rugând pe Dumne- 
zeu să mântuiască sufletele noastre. 


Și acum..., a Născătoarei 
Podobie: A treia zi ai înviat... 


Braţele tale cele curate, întru care ai purtat pe Dumnezeu, întinzându-le acum Prea- 
sfântă, acoperă-ne pe noi de toată mânia cea silnică, Născătoare de Dumnezeu, 
curată, care eşti nădejdea lumii. 


A Crucii, a Născătoarei 


Răstignindu-Te îndelung-răbdătorule, ai clintit tot pământul, iar inimile credin- 
cioşilor le-ai întărit. Pentru aceea lăudăm, şi cu dragoste ne închinăm puterii Tale, 
celei nepricepute. 


Troparul, glasul ai 8-lea: Cu înfrânarea patimilor, chipurile cele ca focul arzătoare 
şi pornirile omorându-le, mucenicii lui Hristos au luat dar, a goni bolile celor nepu- 
tincioşi şi a face minuni, vieţuind şi după sfârşit. Cu adevărat minune prea mărită! 
Că oase goale izvorăsc tămăduiri! Slavă Ţie unuia Înţeleptului şi Ziditorului Dum- 
nezeu. 

Slavă..., Şi acum..., al Născătoarei 
La Utrenie 

Canoanele amândouă din Octoih, şi ale Sfinţilor pe 4. 

facere a lui losif 
Cântarea 1-a, glasul 1 
Irmos: Hristos Se naşte slăviţi-L, Hristos din ceruri întâmpinaţi-L; Hristos pe pă- 
mânt, înălțaţi-vă; cântați Domnului tot pământul şi cu veselie lăudaţi-L popoare, că 
S-a prea slăvit! 
Fiind împodobiţi cu cununile slavei şi stând înaintea scaunului lui Dumnezeu, şi 
umplându-vă de dumnezeiască lumină mucenicilor, izbăviţi de negura patimilor, pe 
cei ce săvârşesc cu dragoste pomenirea voastră, cea purtătoare de lumină. 
Poftind bună lauda cea dumnezeiască, dorind de frumuseţea lui Dumnezeu, aţi 
lepădat dulceaţa vieţii şi toată puternicia cea luminată, şi prin moarte aţi aflat viaţă 
nesfârşită, mucenicilor. 
Slavă... 
Infierbântându-se de râvnă dumnezeiască, au stins focul nedumnezeirii, şi cu cre- 
dinţă s-au arătat sfeşnice luminate, luminând tuturor lumina bunei credinţe, Ermo- 
ghen şi Mina, cei prea înţelepţi. 
Și acum..., a Născătoarei 
Roagă-te Fecioară fără prihană neîncetat Domnului şi Stăpânului, pe care L-ai 
întrupat din sângiurile tale unindu-Se cu noi, ca să se izbăvească robii tăi de stă- 


pânirea patimilor, prea curată. 


Cântarea a 3-a 


Irmos: Fiului Celui Născut... 

Cu rază cerească luminându-se sfinții mucenici, au risipit întunericul înşelăciunii 
idolilor, şi ne-au strălucit nouă lumină de tămăduiri; care cântăm Dumnezeului 
tuturor: Sfânt eşti Doamne! 


Urmând omorârii Stăpânului celui ce este viu, minunate Mina, ţi s-au sfărâmat 
gleznele picioarelor, şi zdrobeşti capul tiranului vrăjmaş, întărindu-ți picioarele pe 
calea cea tare a muceniciei, prea viteazule mucenice. 


Slavă... 


Lăuda pe Mântuitorul Ermoghen, tăindu-i-se mâinile, făcând cu vopselele sângiu- 
rilor arătat, podoabă preoţiei mai luminată, cu darul arătându-se râvnitor Celui ce a 
pătimit cu trupul. 


Și acum..., a Născătoarei 


Singură între femei aflându-te mai frumoasă Fecioară, Hristos a ieşit din pântecele 
tău, purtând trup, şi luminând neamul nostru cu frumuseți dumnezeieşti. Pentru 
aceasta cu dragoste te cinstim. 


Irmosul: Fiului, Celui Născut fără stricăciune din Tatăl mai înainte de veci şi mai 
pe urmă din Fecioară Intrupat fără sămânță, lui Hristos Dumnezeu să-l strigăm: Cel 
ce ai înălțat fruntea noastră, Sfânt eşti, Doamne! 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Lepădând slava lumească, s-au într-armat cu puterea dumnezeiască, Mina, Ermo- 
ghen şi lăudatul Evgraf, şi cu gând hotărât au răbdat greutatea chinurilor celor 
cumplite, necruţându-şi trupurile. Pentru aceasta, după sfârşit aruncându-se întru 
adâncul mării, s-au îndreptat către limanul cel ceresc; cărora cu credinţă să strigăm: 

Rugaţi-vă lui Hristos Dumnezeu, iertare de greşeli să dăruiască, celor ce prăznuiesc 
cu dragoste, sfântă pomenirea voastră. 


Slavă..., glasul 1 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Minunatul Mina, prea lăudatul Ermoghen, doimea întru-tot cinstită a Sfintei Trei- 
mi, bărbăteşte au călcat trufia cea de mulţi dumnezei, şi săvârşind călătoria prea 
sfințit, au luat din Cer cununi, cu puterea Duhului. 


Și acum..., a Născătoarei 


Încăput-ai în pântecele tău prin Dumnezeiescul Duh, pe Făcătorul tuturor, Dumne- 
zeul şi Ziditorul tău, ceea ce eşti fără prihană curată, şi L-ai născut fără stricăciune. 
Pe care slăvindu-l, te lăudăm pe tine Fecioară, ca pe un palat al Împăratului slavei, 
şi ca pe o răscumpărătoare a lumii. 


A Crucii, a Născătoarei 


Și prin inima ta Fecioară curată, şi cu totul fără prihană, cu adevărat a trecut sabia, 
dacă ai văzut pe Fiul tău înălțându-Se pe Cruce, ceea ce eşti cu totul fără prihană; 
binecuvântată Marie, scăparea păcătoşilor, zidul şi întărirea lumii. 


Cântarea a 4-a 


Irmos: Toiag, din rădăcina lui lesei şi floare dintr-însul, Hristoase din Fecioară ai 
odrăslit, din muntele cel cu umbra deasă. Venit-ai Intrupându-Te din cea neispitită 
de bărbat, Cel fără de trup şi Dumnezeu. Slavă puterii Tale, Doamne! 


Vestind legile cele luminate, fărădelege scoţându-ţi-se ochii, ai răbdat Mina, având 
ochii inimii tale căutând cu dinadinsul către Lumina cea neapusă, şi cântând cu 
bucurie: Slavă puterii Tale, Doamne. 

Arătatu-s-a limba ta prea înţeleaptă, când se tăia, fiind ascuţită cu focul Duhului, că 
vorbea, cântând minunile lui Dumnezeu, şi neglăsuirea judecătorului aievea pre- 
făcându-o, spre lauda bunei credinţe a Făcătorului. 


Tare răbdând patima, se taie picioarele lui Ermoghen, călcând capul şarpelui, 
gătind calea mărturisirii cu gând neabătut, care duce către luminarea vieţii celei ce- 
reşti. 


Slavă... 


Păzindu-ţi sufletul nerănit, ţi se arătă Hristos, vindecându-ţi rănile Mina, şi porun- 
cindu-ţi să rabzi cu bărbăţie, ca prin tine voitorul milostivirilor să facă mântuire 
tuturor, celor ce priveau. 


Și acum..., a Născătoarei 


Toiag din rădăcina lui lessei, şi floare ai odrăslit pe Făcătorul a toată lumea, care a 
veştejit sadurile științei celei neroditoare, şi nouă ne-a sădit credință adevărată, 
curată Fecioară prea lăudată. 


Cântarea a 5-a 


Irmos: Dumnezeu al păcii fiind, Tată al îndurărilor, pe Îngerul Sfatului Tău celui 
Mare, dăruindu-ne pace L-ai trimis nouă. Deci, povăţuiţi fiind la lumina cuno- 
ştinţei de Dumnezeu, de noapte mânecând, Te slăvim pe Tine, lubitorule de oa- 
meni. 


Ce te tulburi în deşert? Strigau împreună mucenicii, către judecătorul cel fărăde- 
lege, pe lângă noi stă, dându-ne putere, Cel ce singur este nebiruit întru tărie; pen- 
tru care răbdăm chinurile cu vitejie. 


Fost-a fără de veste trecerea lui Ermoghen cel minunat către Domnul; că cu baia se 
curăţă, şi cu alegere dumnezeiască primeşte lumina Arhieriei, luminând cu învă- 


țături pe cei ce sunt în noaptea cumplitei răutăți. 


Slavă... 

Părăsind gândul cel neiscusit al ritoriciei, v-aţi vânat cu mrejele necărturarilor, 
înţelepţindu-vă Duhul cu adevărat, mucenicilor; şi prin credinţă, făcându-vă tari în 
răbdare, a-ţi înfrânt tot viforul muceniciei. 


Și acum..., a Născătoarei 


Arătatu-te-ai întrecând pe Sfinţii Ingeri, Fecioară curată, născând pe Ingerul Sfa- 
tului celui Mare, pe Dumnezeul Emmanuil, care cu pogorârea Sa a făcut pe oameni 
cereşti, pentru milostivirea cea nespusă. 


Cântarea a 6-a 
Irmos: Din pântece pe Iona... 


Mântuieşti pe lona din fiară, care însemna îngroparea Ta cea de trei zile Atotpu- 
ternice; iar trupurile mucenicilor, care s-au aruncat în mare, le îndreptezi către li- 
manul adăpostit al îngropării; unde este dumnezeiască voirea Ta, spre paza noa- 
stră a credincioşilor. 


Trupurile voastre nebiruiților mucenici, adâncimea mării le-a dat nevătămate pe 
pământ, mergând înainte îngeri cereşti, fericiților, şi arătându-ne tuturor aşezarea 
voastră, care este izvor de tămăduiri, şi scăpare de patimile sufleteşti. 


Slavă... 

Cetele îngereşti s-au mirat de răbdarea voastră; cum aţi biruit cu trupul pe balaurul 
cel fără de trup, mucenicilor, şi v-aţi încununat cu cununile biruinţei, stând înaintea 
scaunului lui Dumnezeu, şi luminându-vă cu dumnezeieștile străluciri. 

Și acum..., a Născătoarei 

Incetat-a prin tine Fecioară moartea, că ai născut viaţa Hristos, care dăruieşte ne- 


murire şi dumnezeiască mântuire, celor ce bine cred întru El. Pe Acesta roagă-L 
Preasfântă, să se apere robii tăi de toate greşelile. 

Irmosul: Din pântece pe lona ca pe un prunc l-a lepădat fiara mării, precum l-a 
primit şi în Fecioară sălăşluindu-Se Cuvântul şi Trup luând, a ieşit păzind-o nes- 
tricată; că Cel ce n-a pătimit stricăciune o a păzit nevătămată pe ceea ce L-a născut. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călătoresc. 
Că pentru noi s-a născut Prunc Tânăr, Dumnezeu, cel mai înainte de veci. 


Ca nişte stele luminoase, noaptea mulțimii dumnezeilor de tot o aţi împuţinat, şi 
inimile credincioşilor le-aţi luminat cu lumina cunoştinţei de Dumnezeu, şi pe toți 
i-aţi arătat vase cinstite ale Dumnezeiescului Duh. Pentru aceasta lăudăm pome- 
nirea voastră, măriților mucenici. 


Icos: Ceata dumnezeiască a mucenicilor, Mina, Ermoghen şi Evgraf, împreună cu 
credință mărturisind mândriile tiranilor le-au surpat, şi munci suferind cu trupurile, 
s-au bucurat cu Duhul; ca cei ce cu bună credinţă pentru Hristos au pătimit, şi la 
Hristos cel ce i-a chemat, au alergat, ca nişte măriţi mucenici. 


Sinaxar 


Intru această lună, în ziua a zecea, pomenirea Sfinţilor mucenici: Mina 
Calicheladul adică cel cu vers frumos, Ermoghen şi Evgraf. 


Stih: Tăindu-se Mina, deşi a cânta nu poate, 

Dar gura celor de rea credinţă o astupă foarte. 
Ermoghen reaua credinţă scuipând, 

A fost martor credincios, prin sabie pătimind. 

Suferind Evgrafe, ale sabiei iuţite tăieturi, 

Te-ai făcut condei bine scriitor, după Sfintele Scripturi. 
În a zecea zi aţi luat sfârşit de a voastre chinuri. 


Aceştia au fost pe vremea împărăției lui Maximian; la care pornindu-se nişte 
întrebări de la alexăndreni, a fost trimis Mina de împăratul ca să le dezlege; fiind el 
învăţat cu toată înţelepciunea, şi deprins la cuvinte ritorice, fiind învăţat mai de 
multe ori la Atena, şi dobândind cea de acolo buna grăire, ca cel ce era cu neamul 
atenian. 

Acesta venind la Alexandria, n-a făcut numai să cunoască alexăndrenii, întrebările 
care scornise, dezlegând toată îndoiala şi întrebarea, care se aduceau de dânşii, ci a 
plecat şi pe cei ce primiseră cuvântul credinţei lui Hristos, ca să-l ţie mai adevărat, 
şi a tămăduit şi mulţi bolnavi. 


Drept aceea împăratul aflând de acestea, trimise pe Ermoghen eparhul, poruncin- 
du-i să plece pe Mina, să se lepede de credinţa creştinilor, şi de nu ar vrea să se 
supună, chinuindu-l în tot chipul, să-l piardă. 


Acesta aducând pe sfântul la judecată, de vreme ce nu putea să-l plece, ci vedea că- 
i sta împotrivă, întâi puse de-i scoaseră tălpile picioarelor, apoi îi scoaseră ochii, şi 
îi tălară limba. Şi văzând că minunat se tămăduiră acele părți vătămate ale trupului 
său, şi pe doi îngeri care-i acopereau capul Sfântului Mina, pentru aceasta s-a 
întors şi a crezut în Hristos, luând Botezul de la Sfântul Mina. Şi nu numai aceasta, 
ci şi vrednicia Arhieriei a luat-o de la episcopii ce se adunaseră acolo. 


Acestea auzind împăratul, scrise din nou la Alexandria şi trimise de-i aduse; şi 
cercând să-i despartă de credinţa în Hristos, şi văzând că nu poate, porunci să 
împungă pe Sfântul Ermoghen în pântece cu o suliță, să-i taie mâinile şi picioarele, 
şi să-l pună pe un grătar de foc. Şi ce va mai rămâne din trup, să-l arunce în râu. lar 
pe Sfântul Mina a poruncit să-l spânzure într-un loc întunecat, şi să-i lege de 
picioare o piatră foarte grea. Acestea făcându-se după porunca împăratului, sfinții 
însă prin dumnezeiasca putere, de îngeri păzindu-se întregi şi sănătoşi, au stătut 
înaintea împăratului. Şi iarăşi ca pe un păgân l-au mustrat. 


Atunci Sfântul Evgraf, ce era scriitor Sfântului Mina, mărturisi cu îndrăzneală pe 
Hristos. Şi a zis multe cuvinte împotriva împăratului, de faţă defăimându-l. 


Iar împăratul nesuferindu-se a fi biruit şi înfruntat de cuvintele sfântului, pornindu- 
se spre multă mânie, scoase sabia şi omori cu mâna lui pe Evgraf;, apoi împreună 
cu Sfântul Evgraf s-au omorât şi Sfinţii Mina şi Ermoghen de cuțite, năvălind asu- 
pra lor slugile împăratului. 


Iar sfintele lor moaşte s-au adus prin poruncă dumnezeiască de s-au pus la Vizan- 
tia, unde se află şi acum făcând multe minuni, şi semne nepovestite. 


Tot în această zi, Sfântul Gemell, pe cruce s-a săvârşit. 

Stih: Gemell pentru Dumnezeu sufere a se răstigni. 
Şi prin cruce spre a sa cunună a călători. 


Acesta a stătut pe vremea împăratului lulian Paravatul, trăgându-se din Anghira, 
din Eparhia ce se numeşte Climaxina. Deci trecând oarecând Iulian prin mijlocul 
cetății Anghirei, a stătut sfântul acesta fățiş înaintea lui, şi l-a rănit cu cuvinte în- 
dumnezeite ca cu săgeți. 


Iar împăratul aprinzându-se de mânie, a poruncit de s-a încins sfântul cu un brâu de 
fier roşit în foc, apoi a poruncit să urmeze păgânului pe cale. lar după ce a ajuns 
Paravatul la mica cetate Edesa, sfântul a fost întins de patru părţi ale trupului, şi 
rănit cu ţepuşi de lemn ascuţite. Apoi i s-a străpuns trupul cu frigări înfocate, şi 
fiind spânzurat, s-a sfâşiat pretutindenea; a fost băgat apoi într-o tigaie ce clocotea 
pe foc, plină de untdelemn, de rășină şi de grăsime. Şi pe deasupra era bătut cu 
toiege de fier, ce aveau căngi. Însă din dumnezeiasca putere a căzut de sus ploaie 
repede şi a stins focul, şi a rămas mucenicul nevătămat. 


Acestea văzându-le spurcatul împărat, s-a spăimântat, şi a poruncit să-i bată cuie 
prin cap, până vor ajunge la creierii săi. Apoi a fost spânzurat sus, şi cu cuţitele a 
fost despoiat ca o oaie de la picioare până la umeri. 


lar după dumnezeiasca iconomie întâmpinând sfântul un preot, s-a botezat de el, 
căci încă era nebotezat, şi după ce s-a botezat, a ieşit din sfânta colimvitră cu totul 
sănătos, fără să aibă pe trup vreo rană, sau semn de rană; atunci a auzit din Cer 
dumnezeiesc glas, zicându-i: Fericit eşti Gemelle, căci mult te-ai ostenit. 


Acestea aflându-le spurcatul împărat, a spânzurat pe sfântul pe cruce, şi 1-a pironit 
cu cuie mâinile şi picioarele. Deci aşa spânzurat, făcând rugăciune de trei ori 


fericitul, şi-a dat duhul în mâinile Domnului. 


lar cinstitul său trup, pe taină oarecari creştini pogorându-l de pe cruce, l-au 
îngropat la loc însemnat. 


Tot în această zi, pomenirea prea cuviosului părintelui nostru Toma Defur- 
chinu. 


Stih: Toma punând pe Dumnezeu temelie prea nesfărâmată. 

Se arată demonilor spaimă prea înfricoşată. 


Acest sfinţit Toma, avea patrie pământul acela, ce se află la poalele muntelui numit 
Chimineu. Deci părinţii lui erau oameni de rând şi cu îndestulare vieţuind. lar după 
ce a ajuns sfântul în floarea vârstei sale, a defăimat toate lucrurile lumești, şi râv- 
nind viaţa monahicească, s-a îmbrăcat cu îngereasca schimă şi s-a făcut monah. 


Deci sporea întru nevoinţă fără de abatere, căci fericitul de mic copil hrănea în 
inima sa dorul acesta, pentru că obişnuia a se duce împreună cu tatăl său la mâ- 
năstiri, în vârstă copilărească. Şi văzând viaţa monahicească, îi era dragă şi primită; 
pentru aceasta s-a şi dat pe sine la un dascăl din mânăstirile acelea, ca să înveţe de 
la el şi monahiceasca vieţuire şi Sfintele Scripturi, care le-a şi învăţat în puţină vre- 
me; Psaltirea, Apostolul şi toată ceealaltă bisericească slujbă. 


Deci acesta precum am zis, câştigându-şi duhovniceasca dorinţă, ce din copilărie 
hrănea şi vitejeşte nevoindu-se, cu pustniceştile nevoinţe şi-a închipuit în sufletul 
său gânditoarea frumuseţe cu vopselele bunătăților, încât se părea ca o icoană 
dumnezeiască care îndemna să o urmeze pe cei ce o vedeau. 


Atuncea şi un boier slăvit din cei mai însemnați ai Constantinopolului, Galohict cu 
numele, a zidit o mânăstire lângă râul Saggaris. Deci sfătuindu-se cu episcopul ce 
se afla acolo, îl rugă pe el ca să-i aleagă pe unul din cei mai însemnați monahi, din 
mânăstirile cele supuse lui şi să-l aşeze pe acesta egumen la mânăstirea lui cea din 
nou zidită, iar episcopul primindu-i cererea, a sfătuit pe boier, că fericitul Toma 
este vrednic să se facă egumen mânăstirii sale ca un bărbat vestit şi canon amă- 
nunţit al nevoinţei. 


Deci aşezându-se egumen dumnezeiescul Toma, înţelepţeşte a ocârmuit mânăstirea 
aceea în destui ani. Dar cu cât el se ascundea de oameni cu smerenia sa, cu atâta se 
vestea la toţi, că este locaş a toată fapta bună, ci fiindcă se mâhnea căci alergau 
mulți la mânăstire şi-i tulbura liniştea; ce a meşteşugit? Aflând din monahii 
mânăstirii pe cel mai îmbunătățit şi aşezându-l egumen, el a luat rugăciunile tuturor 
fraților şi intrând sub poalele unui munte ce era potrivit spre linişte, a locuit acolo; 
dar fiindcă oile îşi căutau păstorul şi nu conteneau fraţii mânăstirii de a-l cerceta pe 
el, prin munți şi pe la poalele lor, pentru aceasta I-au aflat pe el la poalele acela al 
muntelui, fără apărare, fără acoperământ şi fără vreo altă mângâiere. 

Deci socotind ei iuţeala zăpezii şi a iernii şi arsura verii, pe care le suferea pururea 
pomenitul, îl rugă pe el zicând: Pentru ce părinte cinstite, te necăjeşti pe sineți cu 
atâtea de multe aspre deprinderi ? Au nu socoteşti neputinţa trupului, ce este zidit 
din pământ şi are firească însuşire să se strice cu grăbire, de vremuirile vremurilor? 


Deci abia şi cu greu s-a înduplecat cuviosul la sfatul fraţilor, şi dar a îndemnat pe ei 
ca să-i facă lui o mică chilie, care săvârşindu-se, s-a dus sfântul înlăuntrul bisericii 
mânăstirii şi plecându-şi genunchii la pământ, zicea rugându-se: O, Doamne 
învredniceşte să vină la noi nevrednicii, fraţii acei osârduitori ca să placă măririi 
tale, şi dar atunci a venit în mânăstire doi cucernici mireni, ca şi când ar fi fost 
trimişi de Dumnezeu, care se rugau să se tundă în monahi şi să facă ascultare lui şi 
tuturor celorlalți fraţi. 


Pe aceştia primindu-i cuviosul, ca pe nişte trimişi de Dumnezeu, i-a îmbrăcat pe ei 
cu îngereasca schimă şi le-a pus numele celor mai întâi aleşi ucenici ai Domnului, 
pe unul adică numindu-i Petru, iar pe celalalt loan, şi împreună cu aceştia mai 
fierbinți făcea rugăciunile sale către Dumnezeu. 


Ci tatăl răutăţii diavolul n-a suferit să vadă întru multă vreme vicleniile şi meşte- 
şugirile lui biruindu-se de sfântul. Ci mai întâi i-a adus lui atâta mulțime de țânțari, 
încât nu putea nici puţin să se odihnească, că şi când se pleca bătrânul să se culce i 
se făcea lui ca nişte îmbolditori, şi când se scula spre rugăciune, intrau prin gura sa 
până în gâtlej, care dacă ar fi voit să-şi mângâie neputinţa firii cu puţini hrană, se 
umplea şi aceea de țânțari, şi această mare rană, suferindu-o sfântul întregi trei ani, 
nu suspina cu împuţinare de suflet, ci mai vârtos mulțumind, cerea de la Domnul 
izbăvire răului, iar când fugeau ţânţarii după iconomia lui Dumnezeu, veneau 
muşte oarecare prea mari şi supărau pe cuviosul împungându-i ca săgețile pielea, 
care din multa înfrânare era cu totul uscată, deci când iarăşi fugeau muştele atunci 
veneau furnici, şi se împotriveau mulți ani, nevoitorului pustniciei, intrându-i fără 
de frică şi în ochi şi în nas. 


Deci fiindcă cu toate acestea scârbelnice, vedea diavolul pe sfântul că stă ca un 
stejar tare şi neclintit, încât nouă ani, întru care a suferit mai sus zisele răni, s-au 
socotit la el ca o zi, pentru aceasta mai cu mare pornire a voit să dea război cuvio- 
sului, şi fiindcă ştia că nu dă război unei femei slabe, precum de demult a dat 
râzboi Evei celei luate din coasta lui Adam, ci că se luptă cu un bărbat puternic, 
care este cap femeii, pentru aceasta nu întrebuinţează, împotriva lui organ numai 

pe un şarpe, precum a întrebuințat atunci când a dat război strămoaşei, ci adunând 
nenumărată mulțime de şerpi, prin ei da război sfântului. 


lar cuvântul este silit să spună o povestire prea slăvită cu adevărat şi înfricoşată, 
căci nu era loc nici înlăuntru, nici afară, de chilia sfântului, întru care să nu se vadă 
şarpe, pentru că ori în care loc sta, acolo şi şarpe se afla împleticindu-se la 
picioarele lui, şi orice vas de trebuinţă apuca, înlăuntrul lui afla şi şarpe, şi de câte 
ori voia a se culca pe pat ca să se odihnească puţin de osteneli, împreună cu el se 
culcau şi şerpii deşi era nevătămat de ei, cu puterea dumnezeieştii Pronii. Şi 
această mare rană, o suferea pururea pomenitul. Nu odată sau de trei ori în zi cu 
noapte, ci pururea şi în tot ceasul şi nu numai într-un an sau doi, ci întregi 
unsprezece ani, se supără de şerpi, şi ceea ce era mai de minune, că cuviosul n-a 
obosit, n-a cârtit, nu s-a scârbit cât de puţin, ci a rămas mulțumind pururea lui 
Dumnezeu, şi cu osârdie dând război diavolului celui ce-l războia. 


Odinioară în vreme ce cuviosul sâvârşea dumnezeiasca Liturghie şi se află pe la 
sfârşitul ei, a ieşit de la o parte un cumplit balaur, care a încins tot colţul bisericii, 
şi fiindcă fratele ce slujea împreună cu cuviosul a ieşit afară din biserică ca să 
aducă obişnuita apă caldă, atunci balaurul căzând jos din colţ, s-a dus şi a stătut la 
pragul uşii bisericii, o vedere grozavă, ca un bou arătându-se şi nu lăsa nicicum pe 
fratele să intre, şi fiindcă a sfârşit sfântul rugăciunea şi a zis Vosglasul; a înţeles 
însă că fratele împreună slujitorul a zăbovit, a fost silit şi s-a întors către uşă ca să-l 
cheme, atunci vede pe balaurul adică că zăcea peste prag, iar pe împreună 
slujitorul, că sta afară îngrozit şi tremurând, deci umplându-se de credinţă şi de 
Duhul Sfânt, şi nemaicruțându-se: Intră! A strigat către împreună slujitorul, şi 
acestea zicând, şi iarăşi liniştit întorcându-se săvârşea proscomidia Tainelor, iar 
împreună slujitorul într-armându-se de glasul duhovnicescului său părinte, a trecut 
peste balaur, ca şi când ar fi avut aripi şi s-a dus către cel ce I-a chemat iar după ce 
s-a săvârşit dumnezeiasca Liturghie, atunci cuviosul fără să se dezbrace de preo- 
țeasca podoabă, a ieşit afară şi mergând la balaur, i-a zis lui: iată o fiară, acum are 
să vină sfârşitul şi pierzarea ta prin dumnezeiasca Pronie, urmează-mi mie, şi 
îndată balaurul muşcând cu dinţii săi poala felonului sfântului, se trăgea de ea şi se 
târa. 


Deci mergând departe de biserică ca o aruncătură de săgeată, şi ajungând la o 
prăpastie ce avea despre amândouă părțile doi mici munţişori, a stătut acolo la 
rugăciune şi pe lângă celelalte a zis şi acest de pe urmă cuvinţel: Doamne Dumne- 

zeule, care ai zis celor ce cred întru tine, să calce peste şerpi şi peste scorpii, însuți 
binevoieşte, ca şi eu prea micul să calc peste balaurul acesta, la locul acestei 
prăpăstii. Şi o minune! Îndată s-a sculat balaurul însuși şi s-a surpat în acea deschi- 
dere de prăpastie, şi peste el au căzut amândoi munţişorii aceia, şi cu aceştia s-a 
umplut deşertul prăpastiei, încât s-a îndreptat locul şi s-a făcut şes. lar bătrânul 
mulțumind lui Dumnezeu, s-a dus la chilia sa. 


Și atunci s-a făcut o minune străină, căci şerpii ce-şi aveau cuiburile sub chilia 
cuviosului, şi-l supărau pe el în atâţia mulți ani, aceştia zic, văzând slăvită de dum- 
nezeiasca lumină faţa sfântului, n-au suferit, ci ca şi când s-ar fi izgonit de pară de 
foc, aşa îndată toţi împreună au fugit, şi ducându-se la locul unde s-a astupat 
balaurul, acolo şi aceştia toţi s-au omorât, mulțime nenumărată fiind. Apoi au venit 
despre o parte multe păsări, ca şi când ar fi fost trimise de cineva şi au mâncat 
împreună toți şerpii. 


Deci de atunci izbăvindu-se de supărări dumnezeiescul pârinte, a luat de la Dumne- 
zeu darul vindecărilor şi a spune mai-nainte cele fiitoare, pentru aceasta şi mai 
mult se dă pe sine la trai aspră nevoinţă. 


Și dar văzând că mulţi năzuind la el, îi turburau liniştea, pentru aceasta a hotărât să 
se ducă la munţii cel mai din pustie, şi s-a şi dus. Şi pe ucenicul său loan, l-a lăsat 
egumen monahilor mânăstirii. lar ucenicului său Petru, i-a arătat cuviosul darul 
vederii mai înainte care l-a luat de la Domnul, şi dar n-a minţit mai-nainte spunerea 
acestuia. 


Deci fiindcă am pomenit de mai-nainte vederea şi de proorocescul dar al sfântului, 
vom povesti aici numai 0 ispravă a acestuia şi minune, şi din aceasta una, vom 
arăta toată mai-nainte vederea lui, precum din marginea hainei, se arată care este 
toată țesătura ei, precum zice obşteasca Parimie. 


Leon înțeleptul dreptslăvitorul împăratul Romanilor. care a împărățit în anii opt 
sute optzeci şi şapte, acesta a scris pe hârtie din cuget, ce 1-a venit întru inima sa, şi 
pecetluind hârtia, o a trimis la cuviosul, cerând ca să-i dezlege acel cuget. Iar 
cuviosul mai-nainte cunoscându-o aceasta, a scris dimpotrivă răspuns la cugetul 
împăratului, şi îndată ce a simţit că a ajuns la pragul uşii chiliei aducătorul hârtiei 
împăratului, a ieşit şi cuviosul, şi întâmpinându-l, i-a dat lui răspunsul la împă- 

răteasca hârtie, zicând şi aceasta: Primeşte pecetluita această scrisoare, frate şi te 
întoarce către cel ce te-a trimis. Acestea auzindu-le trimisul s-a înspăimântat. 


ŞI ce părinte? a zis, ce să spun celui ce m-a trimis, pentru dezlegarea cererii sale ? 
Căci tu n-ai luat încă hârtia ce ţi-a trimis ? 


Părintele 1-a răspuns: Destul îţi este ţie aceasta fiule, destulă, la Dumnezeu este 
îngrijirea şi Pronia despre aceasta. 


Atuncea luând scrisoarea cuviosului trimisul, s-a întors către împăratul şi arătându- 
i lui cele ce au urmat, l-a făcut de s-a înspăimântat, şi după ce a citit împăratul 
răspunsul şi a văzut şi împlinirea răspunsului, a întrebuințat toate mijloacele ca să 
meargă să vadă pe cuviosul. lar nemândrul şi cu adevărat smerit cugetătorul Toma, 
a întrebuințat un chip potrivit şi n-a lăsat să meargă împăratul să-l vadă. 


Deci acest cu dar dăruit Toma, pentru că iubea liniştea, pentru aceasta după ce a 
aşezat bine mânăstireştile lucruri, s-a dus de acolo, şi mergând la un loc greu de 
umblat, a locuit acolo singuratic, ca o pasăre, şi a petrecut acolo închis, toată sfânta 
Patruzecime şi aşa viețuia cu linişte. 


lar dacă s-ar fi întâmplat vreunui frate vreo întâmplare primejduitoare de suflet, 
atunci cuviosul mergea la mânăstire şi cerceta pe fratele acela şi pe ceilalți, apoi ia- 


răşi se întorcea la locul acel neumblat, ca la o mângâiere şi însufleţire. 


Deci vieţuind mulți ani pururea pomenitul şi ajungând la bătrâneţe unse şi înde- 
lungate, s-a bolnăvit puţin, şi aşa şi-a dat sufletul său în mâinile lui Dumnezeu. 


Tot în această zi, Sfântul Sfinţitul mucenic Teotechi, de sabie s-a săvârşit. 


Stih: 'Teotechi, ca un fiu al lui Dumnezeu, 
Prin sabie merge către Părintele său. 


Tot în această zi, Sfântul mucenic Marian, împroşcat cu pietre s-a săvârşit. 


Stih: Lui Marian 1 se zdrobeşte capul de împroșcături, 
Și gânditor merge spre dumnezeieștile cununi. 

Tot în această zi, Sfântul Evghenie de toiege bătut s-a săvârşit. 


Stih: Evghenic, bătut cu toiege, 
Spre cununa slavei, grăbindu-se merge. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 


Cântarea a 7-a 


Irmos: Tinerii în dreapta credinţă fiind crescuţi, pâgâneasca poruncă nebăgând-o 
în seamă, de groaza focului nu s-au înspăimântat, ci în mijlocul văpăii stând, au 
strigat: Dumnezeul părinţilor noştri, bine eşti cuvântat! 


Unde se aude curat glasul celor ce prăznuiesc cu bucuros suflet, acolo v-aţi sălă- 


şluit pătimitorilor; şi fiind plini de veselie cântați: Dumnezeul părinților noştri, 
bine eşti cuvântat. 


Dulce îmi este moartea, plăcut ca să mor, striga Ermoghen; a vieţui îmi este 
Hristos, şi a muri dobândă nespusă; să mi se taie dar mădularele, mie care cânt: 
Dumnezeul părinţilor noştri, bine eşti cuvântat. 

Slavă... 

Cu cuget întărit te-ai scris pe sine-ţi în cartea celor vii, înțelepte Everafe! Că 
tăinduţi-se capul, ai şezut pe sângele tău ca pe o căruţă şi te-ai mutat către lumina 
cea neînserată. 

Și acum..., a Născătoarei 

Nearzându-ţi pântecele, nemişcându-ţi semnele fecioriei, a ieşit din tine Cuvântul, 
Cel ce S-a întrupat, dându-ne nouă nestricăciune şi viaţă, celor ce cântăm: Dumne- 
zeul părinţilor noştri, bine eşti cuvântat. 


Cântarea a 8-a 


Irmos: Cuptorul cei răcorit... 

Cade înaintea picioarelor tale cugetătorul deşertăciunii, călcându-se de tine Mina 
de Dumnezeu înţelepțite; că lhpsindu-te de ochi şi de limbă, nu ţi-a mişcat gândul 
de la starea cea mai bună. Pentru aceea veselindu-te ai strigat: Bine să cuvânteze 
toată făptura pe Domnul, şi să-L prea înalțe întru toţi vecii. 


Când cu pornire şi cu voire crudă, te-a lipsit pe tine de mâini şi de picioare jude- 
cătorul cel prea fărădelege, atunci înțelepte Ermoghene, dorind a pătimi, cântai lui 
Hristos bucurându-te: Bine să cuvânteze toată făptura pe Domnul, şi să-L prea 
înalțe întru toţi vecii. 


Binecuvântăm pe Tatăl şi pe Fiul şi pe Sfântul Duh, Domnul. 


Laud Mina dumnezeieştile tale patimi, cinstesc nevoinţele lui Ermoghen, mă 
închin moaştelor, cânt chinurile, legăturile, izgonirile şi moartea, prin care v-aţi 
înălțat către viaţă, strigând: Bine să cuvânteze toată făptura pe Domnul şi să-L prea 
înalțe întru toţi vecii. 


Și acum..., a Născătoarei 


Năstrapă, care ţii mana Dumnezeirii, te cunoaştem pe tine Fecioară; sicriu, masă şi 
sfeşnic, scaun al lui Dumnezeu, palat şi pod, care treci către dumnezeiasca viaţă pe 
cei ce cântă: Bine să cuvânteze toată făptura pe Domnul, şi să-L prea înalțe întru 
toţi vecii. 


Irmosul: 


Să lăudăm, să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Cuptorul cel răcorit a închipuit chipul minunii celei mai presus de fire; că n-a ars 
pe tinerii pe care i-a primit, precum nici focul Dumnezeirii n-a ars pântecele 
Fecioarei în care a intrat. Pentru aceasta cântând, să strigăm: să binecuvânteze 
toată făptura pe Domnul şi să-L prea înalțe întru toți vecii. 


Cântarea a 9-a 


Irmos: Chipul naşterii tale... 

lată că a strălucit tuturor praznicul cel luminat al mucenicilor celor cu chip lumi- 
nos, luminând marginile lumii şi împrăştiind orbirea sufletelor; să ne adunăm astă- 
zi cu osârdie, ca să luăm sfinţenie. 


Cei ce aţi câştigat slava bunătăţii cereşti, slavă de care v-aţi învrednicit, rugați-vă 
să o dobândească şi cei ce cinstesc cu credinţă luminată pomenirea voastră; ca unii 
ce staţi totdeauna înaintea lui Dumnezeu, marilor mucenici. 


Trupul şi sufletul le-aţi adus Făcătorului tuturor jertfă fără prihană, arzându-vă de 
tot cu focul chinurilor, şi v-aţi numărat în tagmele mucenicilor, luminându-vă cu 
lumină prea curată, gânditorilor de Dumnezeu. 


Slavă... 


Înălţatu-s-au către locaşurile cele luminoase, veselindu-se ceata cea dumnezeiască 
a mucenicilor, şi acum stau înaintea Tatălui şi Fiului şi Duhului îndulcindu-se ară- 
tat de îndumnezeire, Mina împreună cu Ermoghen şi cu Evgraf, de Dumnezeu 
înțelepțiți. 


Și acum..., a Născătoarei 


Ca o lumină de fulger a văzut firea noastră cea lepădată naşterea ta, ceea ce ești 
fără prihană, şi s-a mântuit de noaptea necunoştinţei, şi de patimile turburării celei 
întunecoase. Drept aceea, ca pe o pricină a mântuirii noastre te cinstim. 


Irmosul: Chipul naşterii tale celei prea curate l-a arătat rugul cel ce ardea fără să 
fie mistuit. Şi acum te rugăm să stingi cuptorul ispitelor cel sălbăticit asupra noa- 
stră, ca neîncetat să te mărim pe tine, Născătoare de Dumnezeu. 


Luminânda 


Podobie: Cel ce ai împodobit cerul cu stele, ca un Dumnezeu, şi prin îngerii Tăi tot 
pământul luminezi, Făcătorule a toate, mântuieşte pe cei ce Te laudă pe Tine. 


Cu cuvintele tale cele ritoriceşti, şi cu dumnezeieștile minuni Mina, ai tras dim- 
preună-ți pătimitori pe sfințitul Ermoghen, cum şi pe Evgraf; iar noi cu bucurie vă 
lăudăm. 

A Crucii, a Născătoarei, asemenea 

De Dumnezeu Născătoare Marie, bună norocirea pământenilor, folositoarea păcă- 
toşilor, singură nădejdea creştinilor, mântuirea a toată lumea, scapă-mă de îngro- 
zirea focului. 

A Crucii, a Născătoarei 

Dacă ai văzut patima Fiului tău, Născătoare de Dumnezeu, cu jale strigai, lăcri- 
mând neîncetat: Ce Ţi-a răsplătit Fiule poporul cel nemulțumitor; laud însă puterea 
Ta. 

Stihoavna din Octoih. 

Slavă..., a sfinţilor, glasul al 6-lea 

Iarăşi ne-a strălucit nouă pomenirea cea de peste an a luminătorilor lumii: Mina, 
Ermoghen şi Evgraf, luminând inimile credincioşilor, cu nevoinţele lor, cele prin 
Cruce pentru Hristos. Pentru aceasta să aducem laudă lui Hristos Dumnezeului 
nostru, cela ce i-a încununat pe ei cu slavă şi cu cinste. 


Și acum..., a Născătoarei 


Cunoscut-am că Dumnezeu S-a născut din tine, Născătoare de Dumnezeu Fecioară; 
pe care roagă-L să mântuiască sufletele noastre. 


A Crucii, a Născătoarei 
Podobie: A treia zi ai înviat... 


Pironindu-Te pe Cruce Hristoase, Ceea ce Te-a născut s-a rănit la inimă, strigând 
cu jale: O, Fiul meu! Scoală-te degrabă, ca să laud învierea Ta. 


Şi cealaltă slujbă a Utreniei după rânduială şi Otpustul. 


La Liturghie 

Canon de rugăciune către Sfinţii mucenici Mina, Ermoghen şi Evgraf 





Troparul Sfinţilor mucenici Mina, Ermoghen şi Evgraf, glasul al 8-lea: Cu înfrâ- 
narea omorând pornirile şi îndemnurile cele arzătoare ale patimilor, ucenicii lui 
Hristos au luat harul de a alunga urmările bolilor celor neputincioşi şi a face mi- 
nuni, atât în viață, cât şi după moarte. Minune uimitoare cu adevărat! Că oase goale 
izvorăsc tămăduiri. Slavă Ţie, Singurului Dumnezeu şi Ziditorului. 


Cântarea 1 

Irmos: Hristos Se naşte slăviţi-L, Hristos din ceruri întâmpinaţi-L; Hristos pe pă- 
mânt, înălţaţi-vă; cântați Domnului tot pământul şi cu veselie lăudaţi-L popoare, că 
S-a prea slăvit! 

Stih: Sfinţilor mucenici, rugaţi-vă lui Dumnezeu pentru noi. 

Fiind împodobiţi cu cununile măririi şi stând înaintea scaunului lui Dumnezeu şi 
umplându-vă de dumnezeiască Lumină, mucenicilor, izbăviţi de întunecimea pati- 
milor pe cei ce săvârşesc cu dragoste sfântă pomenirea voastră, cea de lumină pur- 


tătoare. 


Stih: Sfinţilor mucenici, rugaţi-vă lui Dumnezeu pentru noi. 

Iubind strălucirea dumnezeiască şi dorind după frumuseţea lui Dumnezeu, aţi lepă- 
dat desfătările vieţii şi toată stăpânirea cea strălucitoare şi prin moarte aţi aflat viaţa 
cea nesfârşită, mucenicilor. 

Slavă Tatălui şi Fiului şi Sfântului Duh. 

Inflăcărându-se de râvnă dumnezeiască au stins focul necredinţei în Dumnezeu şi 
s-au arătat întru credinţă sfeşnice strălucitoare, umplând pe toți de lumina dreptei 
cinstiri de Dumnezeu, Sfinţii mucenici Ermogen şi Mina, cei mari la suflet. 

Şi acum şi pururea şi în vecii vecilor. Amin (a Născătoarei). 

Roagă-te neîncetat, Fecioară fără de prihană, Domnului şi Stăpânului, pe care L-ai 
Intrupat din sângiuirile tale, unindu-Se cu noi, ca să se izbăvească robii tăi de sub 
stăpânirea patimilor, prea curată. 

Cântarea a 3-a 

Irmos: Fiului Celui Născut... 

Stih: Sfinţilor mucenici, rugaţi-vă lui Dumnezeu pentru noi. 

Cu raza cerească luminându-se sfinții mucenici, au risipit întunericul înşelăciunii 
idoleşti şi ne-au strălucit lumină de tămăduiri, nouă celor ce cântăm Dumnezeului 
tuturor: Sfânt eşti, Doamne! 

Stih: Sfinte mucenice Mina, roagă-te lui Dumnezeu pentru noi. 

Urmând pătimirii Stăpânului, Celui ce este Viu, minunate Mina, pielea de pe tălpi 
ți s-a jupuit, dar ai zdrobit capul tiranului vrăjmaş, întărindu-ți picioarele pe calea 
cea tare a muceniciei, prea viteazule mucenice. 

Slavă Tatălui şi Fiului şi Sfântului Duh. 

Tăindu-i-se mâinile, Sfântul Ermogen lăuda pe Mântuitorul făcând veşmântul 
preoţiei cu roşeala sângiuirilor cu adevărat mai strălucitor şi prin har arătându-se 


următor Celui ce a pătimit cu trupul. 


Şi acum şi pururea şi în vecii vecilor. Amin (a Născătoarei). 

Pe tine singură, Hristos cel prea frumos, aflându-te prea frumoasă între femei, 
Fecioară, a ieşit purtător de Trup, din sânul tău, împodobind neamul nostru, cu 
dumnezeieşti frumuseți. Pentru aceasta te cinstim pe tine. 


Irmosul: Fiului, Celui Născut fără stricăciune din Tatăl mai înainte de veci şi mai 
pe urmă din Fecioară Intrupat fără sămânță, lui Hristos Dumnezeu să-l strigăm: Cel 
ce ai înălţat fruntea noastră, Sfânt eşti, Doamne! 

Cântarea a 4-a 

Irmos: Toiag din rădăcina lui lesei şi floare dintr-însul, Hristoase din Fecioară ai 
odrăslit, din muntele cel cu umbra deasă. Venit-ai Intrupându-Te din cea neispitită 
de bărbat, Cel fără de trup şi Dumnezeu. Slavă puterii Tale, Doamne! 

Stih: Sfinte mucenice Mina, roagă-te lui Dumnezeu pentru noi. 

Vestind Legile cele pline de lumină, ai răbdat nelegiuirea de a ţi se scoate ochii, 
Sfinte Mina, având ochii inimii tale căutând cu grijă către Lumina cea neapusă şi 
cântând cu bucurie: Slavă puterii Tale, Doamne! 

Stih: Sfinţilor mucenici, rugaţi-vă lui Dumnezeu pentru noi. 

Arătatu-s-a limba ta, pe când ţi se tăia, prea înțelepte, ascuţită de focul Duhului; că 
vorbeai vestind minunile lui Dumnezeu şi ai schimbat necredinţa judecătorului tău 
în încredințare plină de evlavie cu adevărat despre Ziditorul. 

Stih: Sfinte mucenice Ermoghen, roagă-te lui Dumnezeu pentru noi. 

Răbdând cu multă tărie pătimirea, Sfântului Ermogen i se taie picioarele, călcând 
în picioare capul şarpelui şi pregătind cu cuget neabătut calea muceniciei, care du- 
ce către Viaţa strălucirii cereşti. 

Slavă Tatălui şi Fiului şi Sfântului Duh. 

Păzindu-ţi sufletul nerănit, ţi Se arăta Hristos, vindecându-ţi rănile, Sfinte muce- 
nice Mina şi poruncindu-ţi să rabzi cu bărbăţie; ca prin tine să se facă mân-tuire 


tuturor celor ce te vedeau, Cel ce este voitor de milă. 


Şi acum şi pururea şi în vecii vecilor. Amin (a Născătoarei). 

Toiag din rădăcina lui lesei, înflorind ai odrăslit pe Cel ce a sădit toată lumea, care 
a veştejit sadurile cunoştinţei celei neroditoare; şi ne-a sădit cu evlavie credinţa cea 
adevărată, prea curată Fecioară, prea lăudată. 

Cântarea a 5-a 

Irmos: Dumnezeu al păcii fund, Tată al îndurărilor, pe Ingerul Sfatului Tău Celui 
Mare, dăruindu-ne pace L-ai trimis nouă. Deci, povăţuiţi fiind la lumina cu- 
noştinţei de Dumnezeu, de noapte mânecând, Te slăvim pe Tine, lubitorule de oa- 
meni. 

Stih: Sfinţilor mucenici, rugaţi-vă lui Dumnezeu pentru noi. 

Pentru ce te tulburi în deşert? Strigau mucenicii împreună judecătorului cel fără- 
delege; căci lângă noi se găseşte, dându-ne putere, Cel ce este Singurul Nebiruit 
întru tărie; pentru Acela suferim cu toată tăria chinurile. 

Stih: Sfinte mucenice Ermoghen, roagă-te lui Dumnezeu pentru noi. 

Fost-a pe neaşteptate minunata schimbare a mucenicului Ermogen către Domnul; 
că prin baia botezului s-a curăţat şi prin hotărârea cea dumnezeiască a primit 
lumina arhieriei, luminând cu învățături pe cei ce sunt în noaptea celor cumplite. 
Slavă Tatălui şi Fiului şi Sfântului Duh. 

Părăsind gândul cel neiscusit al ritorilor, aţi fost pescuiţi cu mrejele necărturarilor, 
Duhul înţelepțindu-vă cu adevărat pe voi, mucenicilor; şi prin credinţă v-a făcut 
puternici întru tărie, împotriva furtunii chinurilor. 

Şi acum şi pururea şi în vecii vecilor. Amin (a Născătoarei). 

Arătatu-te-ai întrecând pe sfinţii îngeri, Fecioară prea curată, ceea ce ai născut pe 
Ingerul de Mare Sfat, pe Dumnezeu Emmanuel, care cu pogorârea Sa a făcut pe cei 
pământeşti cereşti, pentru milostivirea Sa cea de netâlcuit. 

Cântarea a 6-a 


Irmos: Din pântece pe Iona... 


Stih: Sfinţilor mucenici, rugaţi-vă lui Dumnezeu pentru noi. 

Izbăveşti pe lona din fiară, închipuind îngroparea Ta cea de trei zile, Atotputernice; 
iar trupurile mucenicilor, aruncate în mare, le îndreptezi către limanul cel liniştit al 
îngropării, unde este Dumnezeiasca Ta voire, spre paza noastră, a credincioşilor. 


Stih: Sfinţilor mucenici, rugaţi-vă lui Dumnezeu pentru noi. 


Trupurile voastre, nebiruiților mucenici, adâncimea mării le-a dat uscatului nevă- 
tămate, mergând înaintea voastră îngeri cereşti, fericiților şi arătându-ne tuturor 
aşezarea voastră, care este izvor de tămăduiri şi izbăvire de patimile sufleteşti. 


Slavă Tatălui şi Fiului şi Sfântului Duh. 


Cetele cele înţelegătoare s-au mirat de răbdarea voastră; cum aţi biruit cu trupul pe 
balaurul cel fără de trup, mucenicilor şi v-aţi încununat cu cununile biruinţei, stând 
înaintea Scaunului lui Dumnezeu şi luminându-vă cu dumnezeieştile străluciri. 


Şi acum şi pururea şi în vecii vecilor. Amin (a Născătoarei). 


Incetat-a prin tine, Fecioară, moartea; că ai născut pe Viaţa Hristos, care dăruieşte 
nemurire şi dumnezeiască izbăvire celor ce cred în El cu tărie. Pe Acela roagă-L, 
Preasfântă, să izbăvească pe robii tăi de toate greşelile. 


Irmosul: Din pântece pe lona ca pe un prunc l-a lepădat fiara mării, precum l-a 
primit şi în Fecioară sălăşluindu-Se Cuvântul şi Trup luând, a ieşit păzind-o 
nestricată; că Cel ce n-a pătimit stricăciune o a păzit nevătămată pe ceea ce L-a 
născut. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua 
călătoresc. Că pentru noi s-a născut Prunc Tânăr, Dumnezeu, cel mai înainte de 
veci. 


Ca nişte stele strălucitoare aţi împuţinat în chip desăvârşit noaptea credinţei în idoli 
şi aţi luminat inimile credincioşilor cu lumina cunoştinţei de Dumnezeu şi i-aţi 
arătat vase cinstite ale Duhului. Pentru aceasta lăudăm sfântă pomenirea voastră, 
mucenicilor prea măriți. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Incingându-te dumnezeieşte cu marele şi cinstitul Nume al lui Hristos, ca şi cu o 
armă, ai ruşinat pe vrăjmaşul şi ai primit cununa biruinţei. Ci, mărite mucenice Mi- 
na, nu înceta rugându-te pentru noi toţi. 

Cântarea a 7-a 

Irmos: Tinerii în dreapta credinţa fiind crescuţi, pâgâneasca poruncă nebăgând-o 
în seamă, de groaza focului nu s-au înspăimântat, ci în mijlocul văpăii stând, au 
strigat: Dumnezeul părinţilor noştri, bine eşti cuvântat! 

Stih: Sfinţilor mucenici, rugaţi-vă lui Dumnezeu pentru noi. 

Acolo unde se aude lămurit glasul şi răsunetul celor ce prăznuiesc cu suflet bu- 
curos v-aţi sălăşluit, nevoitorilor şi plini de veselie, cântați: Dumnezeul părinţilor 
noştri, bine eşti cuvântat! 

Stih: Sfinte mucenice Ermoghen, roagă-te lui Dumnezeu pentru noi. 

Dulce îmi este mie moartea de care mor, striga mucenicul Ermogen: Viaţa mea 
este Hristos, iar moartea îmi este un câştig nespus; să mi se taie deci mădularele, 
mie celui ce cânt: Dumnezeul părinților noştri, bine eşti cuvântat! 

Slavă Tatălui şi Fiului şi Sfântului Duh. 

Cu cuget hotărât te-ai scris în cartea celor vii, înțelepte Evgraf! Că tăindu-ţi-se 
capul, te-ai urcat în sângele tău ca într-un car şi te-ai mutat către Lumina cea 
neînserată. 

Şi acum şi pururea şi în vecii vecilor. Amin (a Născătoarei). 

Cuvântul Cel ce S-a Intrupat, a ieşit din tine, Fecioară, nearzându-ţi pântecele şi 
nici mişcându-ţi semnele fecioriei, dându-ne nestricăciune şi viaţă, nouă, celor ce 
cântăm: Dumnezeul părinților noştri, bine eşti cuvântat! 


Cântarea a 8-a 


Irmos: Cuptorul cei răcorit... 

Stih: Sfinte mucenice Mina, roagă-te lui Dumnezeu pentru noi. 


Se aruncă la picioarele tale cel înfumurat, fiind călcat în picioare de tine, Sfinte 
Mina, de Dumnezeu înţelepțite; că scoţându-ţi ochii şi tăindu-ţi limba nu ţi-ai 
mişcat cugetul de la starea cea mai bună. Pentru aceasta cu veselie ai strigat: să 
binecuvânteze toată făptura pe Domnul şi să-L prea înalțe întru toţi vecii. 


Stih: Sfinte mucenice Ermoghen, roagă-te lui Dumnezeu pentru noi. 


Când judecătorul cel nebun, cu hotărâre plină de cruzime ţi-a smuls mâinile şi 
picioarele, atunci, dorind răsplătirile, mucenice Ermogen, cântai lui Hristos, bucu- 
rându-te: să binecuvânteze toată făptura pe Domnul şi să-L prea înalțe întru toți 
Vecil. 


Binecuvântăm pe Tatăl şi pe Fiul şi pe Sfântul Duh, Domnul. 


Laud, Sfinte Mina, dumnezeiştile tale lupte; cinstesc nevoinţele mucenicului Ermo- 
gen; mă închin moaştelor voastre; cânt chinurile, legăturile, prigonirile şi moartea, 
prin care v-aţi înălțat către Viaţă, strigând: să binecuvânteze toată făptura pe 
Domnul şi să-L prea înalțe întru toţi vecii. 


Şi acum şi pururea şi în vecii vecilor. Amin (a Născătoarei). 


Năstrapă, păstrătoare de mana Dumnezeirii te cunoaştem pe tine, Fecioară; chivot, 
masă, sfeşnic şi scaun al lui Dumnezeu, palat şi pod care duce la dumnezeiasca 
Viaţă pe cei ce cântă: să binecuvânteze toată făptura pe Domnul şi să-L prea înalțe 
întru toţi vecii. 


Irmosul: 


Să lăudăm, să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Cuptorul cel răcorit a închipuit chipul Minunii celei mai presus de fire; că n-a ars 
pe tinerii pe care i-a primit, precum nici Focul Dumnezeirii n-a ars pântecele 
Fecioarei în care a intrat. Pentru aceasta cântând, să strigăm: să bine-cuvânteze 
toată făptura pe Domnul şi să-L prea înalțe întru toți vecii. 


Cântarea a 9-a 

Irmos: Chipul naşterii tale... 
Stih: Sfinţilor mucenici, rugaţi-vă lui Dumnezeu pentru noi. 


lată praznicul cel luminat al mucenicilor celor asemenea cu lumina, a strălucit 
tuturor, luminând marginile lumii şi împrăştiind orbirea sufletelor. Să ne apropiem 
de el cu osârdie, ca să scoatem sfinţenie. 


Stih: Sfinţilor mucenici, rugaţi-vă lui Dumnezeu pentru noi. 


Cei ce aţi câştigat mărirea bunătăţilor cereşti de care v-aţi învrednicit, rugaţi-vă ca 
pe aceasta să o dobândească şi cei ce cinstesc cu credință luminata voastră po- 
menire, ca unii ce staţi totdeauna înaintea lui Dumnezeu, rugă-mu-vă, Sfinţilor 
mari mucenici Mina, Ermoghen şi Evgraf. 


Stih: Sfinţilor mucenici, rugaţi-vă lui Dumnezeu pentru noi. 


Trupul şi sufletul vi le-aţi adus ca pe o jertfă fără de prihană Făcătorului tuturor; iar 
dându-vă jertfă de ardere de tot, prin focul chinurilor şi numărându-vă în cetele 
mucenicilor, v-aţi luminat cu Lumină prea curată, înţelepților de Dumnezeu. 


Slavă Tatălui şi Fiului şi Sfântului Duh. 


Dumnezeiasca ceată a mucenicilor, Sfinţii Mina, Ermogen şi Evgraf, cei de Dum- 
nezeu înțelepțiți, înălțatu-s-au sălăşluind în Locaşurile cele luminoase; şi stau 
înaintea Tatălui şi a Fiului şi a Duhului, îndulcindu-se în chip lămurit de îndumne- 
zeire. 


Şi acum şi pururea şi în vecii vecilor. Amin (a Născătoarei). 


Firea noastră cea lepădată a văzut Lumina de fulger a naşterii tale, Ceea ce eşti fără 
de prihană şi s-a izbăvit de noaptea necunoştinţei şi de patimile tulburării celei 
întunecoase. Pentru aceasta ca pe o pricină a mântuirii noastre o cinstim. 


Irmosul: Chipul naşterii tale celei prea curate l-a arătat rugul cel ce ardea fără să 
fie mistuit. Şi acum te rugăm să stingi cuptorul ispitelor cel sălbăticit asupra 
noastră, ca neîncetat să te mărim pe tine, Născătoare de Dumnezeu. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 

făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Sfinții mucenici Mina, Ermogen şi măritul Evgraf, lepădând slava lumească, s-au 
însufleţit de Slava Dumnezeiască şi cu hotărâre plină de râvnă au răbdat mulțimea 
chinurilor celor cumplite, necruţându-şi trupul. Pentru aceasta, către sfârşit, fiind 
aruncaţi în adâncurile mării, s-au îndreptat către Limanul cel Ceresc. Cărora cu 
credinţă să strigăm: rugaţi-vă lui Hristos Dumnezeu, să dăruiască iertare de greşeli 
celor ce prăznuiesc cu dragoste sfântă pomenirea voastră. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor În- 
vierea. Pe Tine Te mărim, Pierzătorul stricăciunii, la Tine cădem, cel ce ai înviat 
din mormânt la Unul Dumnezeul nostru. 


Sfântul Mina cel minunat, mucenicul Ermogen cel lăudat, doimea întru tot cinstită 
a Sfintei Treimi, au călcat cu bărbăţie trufia închinătorilor la idoli şi săvârşind prea 
sfințita călătorie, au primit din cer cununile de biruinţă, cu puterea Duhului. 


Sedelna Preasfintei Născătoare de Dumnezeu, glasul 1. Podobie: Mormântul Tău, 
Mântuitorule, ostaşii străjuindu-l, morţi s-au făcut de strălucirea îngerului ce s-a 
arătat, care a vestit femeilor Învierea. Pe Tine Te mărim, Pierzătorul stricăciunii, la 
Tine cădem, cel ce ai înviat din mormânt la Unul Dumnezeul nostru. 


Încăput-ai în pântecele tău, prin Dumnezeiescul Duh, pe Făcătorul tuturor şi 
Dumnezeul tău şi Ziditorul, ceea ce eşti fără de prihană, prea curată şi L-ai născut 
fără de stricăciune. Pe Acela slăvindu-L, te lăudăm pe tine, Fecioară, ca pe cămara 
Împăratului Slavei şi ca pe o răscumpărare a lumii. 


Sedelna Sfintei Cruci şi a Preasfintei Născătoare de Dumnezeu, glasul 1. Podobie: 
Mormântul Tău, Mântuitorule, ostaşii străjuindu-l, morţi s-au făcut de strălucirea 
îngerului ce s-a arătat, care a vestit femeilor Învierea. Pe Tine Te mărim, Pier- 
zătorul stricăciunii, la Tine cădem, cel ce ai înviat din mormânt la Unul Dumne- 
zeul nostru. 


ŞI prin inima ta cea prea curată şi cu totul nevinovată, Fecioară, a trecut cu 
adevărat sabia când ai văzut pe Fiul tău ridicat pe Cruce, ceea ce eşti cu totul fără 

de prihană, binecuvântată Marie, acoperământul păcătoşilor, zidul de apărare şi 
întărirea lumii. 

Imnografie 





Condacul Sfinților mucenici Mina, Ermoghen şi Evgraf: Ca nişte stele strălu- 
citoare aţi împuţinat în chip desăvârşit noaptea credinţei în idoli şi aţi luminat 
inimile credincioşilor cu lumina cunoștinței de Dumnezeu şi i-aţi arătat vase 
cinstite ale Duhului. Pentru aceasta lăudăm sfântă pomenirea voastră, mucenicilor 
prea măriţi. 


Troparul Sfinţilor mucenici Mina, Ermoghen şi Evgraf: Cu înfrânarea omorând 
pornirile şi îndemnurile cele arzătoare ale patimilor, ucenicii lui Hristos au luat 
harul de a alunga urmările bolilor celor neputincioşi şi a face minuni, atât în viaţă, 
cât şi după moarte. Minune uimitoare cu adevărat! Că oase goale izvorăsc tămă- 
duiri. Slavă Ție, Singurului Dumnezeu şi Ziditorului. 


Condacul Sfântului mucenic Mina: Incingându-te dumnezeieşte cu marele şi cin- 
stitul nume al lui Hristos, ca şi cu o armă, ai ruşinat pe vrăjmaşul şi ai primit cu- 
nuna biruinţei. Ci, mărite mucenice Mina, nu înceta rugându-te pentru noi toți. 

Vieţile Sfinţilor - Pătimirea Sfinţilor mucenici Mina. Ermoghen şi Evgraf 

După împărații Dioclețian şi Maximian, care, neputând a birui puterea lui Hristos 
ce se săvârşea întru sfinţii săi mucenici şi mărturisitori, nici a pierde de pe pământ 
sfânta credință, pentru care lucru foarte mult se osteneau vărsând fără cruţare 
sângele creştinesc, de bunăvoie şi din multa sa asprime, lăsându-și sceptrul, au luat 
după dânşii împărăţia: Maxenţie în Roma, Constantin - care, după aceea, a crezut 


khkkkhkkhhkkhhkikhkikhkrhkhkhhkikrhkihkikihyik 


XP Xp e e Xe e Xe e e Xe e e Xe e e e Xe e e e XP e e Xe e e e e XX 


în Hristos şi toată lumea a luminat-o - în Portugalia, iar Maximin la răsărit. Dar nu 
înceta a se face prigoană asupra creştinilor, mai ales la Răsărit, unde pământul şi 
marea ca şi cum se mişca şi se tulbura, ridicându-se asupra Bisericii lui Hristos ce 
se înmulţea, şi cu cât se înmulţea, cu atât mai mult înflorea ca crinul în spini, roşită 
fiind de sângele cel mucenicesc. 


Păgânul împărat Maximin, fiind prea râvnitor părinteştii sale credinţe, cea cu mulţi 
dumnezei, era mai urâtor şi mare prigonitor al dreptei credinţe creştineşti. Acestuia 
i s-a vestit cum că toată Alexandria, care este cetate prea slăvită în Egipt, s-a 
tulburat, înmulțindu-se acolo creştinii foarte mult şi făcându-se tulburare între 
creştini şi păgâni. 


Iar el, neputând merge acolo singur, pentru că avea nevoie a zăbovi în Vizantia, 4 
trimis pe unul din dregătorii săi, bărbat cu bună pricepere, iscusit în înţelep- 
ciunea elinească şi ritor bun, cu numele Mina, de neam atenian. Acestuia i-a 
încredinţat să astâmpere tulburarea poporului ce se făcuse în cetate şi pe cele 
răzvrătite să le îndrepteze şi să izgonească creştinătatea din cetate. Apoi credinţa 
cea părintească, adică păgânătatea lor, să o întărească şi pe cei ce au căzut dintr- 
însa, adică pe cei ce s-au întors de la păgânătate către Hristos, iarăşi să-i întoarcă 
spre dânsa. 


Mina se arătă pe dinafară că ţine de credinţa împăratului şi ca şi cum s-ar fi învoit 
împreună cu cele păgâneşti; dar dinăuntru era creştin adevărat şi păzitor al 
poruncilor lui Dumnezeu. El a tăinuit până la o vreme credinţa lui cea dreaptă, 
aşteptând chemarea cea dumnezeiască pentru nevoinţa şi cununa muceniciei. 


Deci, primind poruncă de la împărat, a ajuns degrabă în Alexandria şi acolo, fără 
de osteneală a alinat tulburarea, cu înțelepte sfaturi împăcând amândouă părțile, 
adică creştinii şi păgânii, poruncind ca fără de opreală să-şi ţină fiecare credinţa sa. 
Apoi pe toate cele stricate din aşezămintele cetăţii şi cărora le trebuia rânduială, 
îndreptându-le bine, a vestit prin scrisoare împăratului. 


După aceea, a gândit să-şi mărturisească credinţa sa în Hristos, pe care o ascundea 
ŞI s-o aducă întru arătare tuturor, ca să se facă şi altora chip de dreaptă credinţă şi 
pricinuitor de mântuire, adică să iasă la nevoinţa mucenicească. Căci zicea întru 


sine: 


Deci, a început la arătare a lăuda numele lui lisus Hristos şi a învăţa sfânta cre- 
dinţă, încredințând nu numai cu cuvintele pe cei necredincioşi, ci şi cu lucrurile; 

căci 1 se dăduse lui darul dintru înălţime a vindeca neputinţele, prin chemarea 
numelui lui Hristos şi prin semnul Sfintei Cruci. 


Astfel odinioară, mergând prin mijlocul cetăţii şi poporul urmându-l, s-a întâmplat 
de a văzut pe cale mulțime de şchiopi, orbi, muţi, surzi şi îndrăciţi. Rugându-se lui 
Dumnezeu ca să arate puterea Sa prin mâinile lui, pentru încredințarea poporului 
celui necredincios, a chemat numele lui Hristos. Apoi, şi-a pus mâinile sale peste 
cei bolnavi, făcând peste fiecare dintr-înşii semnul Sfintei Cruci, şi îndată s-a 
dăruit tuturor tămăduire: orbii au văzut, muţii au grăit, şchiopii au sărit ca cerbii şi 
îndrăciții au scăpat de duhurile cele necurate. Văzând aceasta, tot poporul s-a 
înspăimântat şi mulţi au crezut în Hristos, pe care Sfântul Mina, învăţându-i cu 
cuvinte, i-a unit cu creştinii. 


Dar unii din cei împietriţi cu necredinţa şi orbiţi cu răutatea elinească, cărora le 
erau iubite praznicele cele diavoleşti şi-i cinsteau pe aceia cu îmbuibarea, cu beţia 
şi cu lucruri necurate, care nu iubeau viaţa creştinească cea cinstită şi înfrânată, 
fiind fii ai întunericului ce urau lumina, aceea, nerăbdând a vedea batjocorirea 
zeilor lor şi defăimarea praznicelor celor urâte, au trimis în taină la împărat, 
vestindu-i toate cele ce făcea Mina, că şi el crede în Galileanul Cel răstignit şi pe 
tot poporul Alexandriei l-a răzvrătit cu aceeaşi credinţă, iar acum a pustiit capiştele 
zeilor celor vechi. 


Împăratul, auzind acestea, s-a umplut de mânie şi chemând pe dregătorii şi sfetnicii 
săi, se jeluia înaintea lor despre Mina, că a făcut cele potrivnice poruncii lui; că, în 
loc să piardă creştinătatea din Alexandria, el a înmulţit-o, iar pe poporul elin, cel 
deprins cu legile cele vechi părintești, l-a adus către credinţa cea nouă, creşti- 
nească. 


Dregătorii au sfătuit ca să trimită acolo pe cineva, care ar putea să îndrepteze cele 
răzvrătite de Mina, iar pe acesta să-l sfătuiască sau să-l silească, ca iarăşi să se 
întoarcă la credinţa zeilor. lar pentru acel lucru să aleagă pe unul mai cu trecere 
înaintea stăpânirii împărăteşti şi slujitor credincios, care să păzească toate porun- 
cile lui şi să se sârguiască a le împlini întocmai. Căutând şi întrebând ei de unul ca 
acela, a fost plăcut tuturor eparhul cetăţii cu numele Ermoghen, bărbat vestit şi 
slăvit. Deci au voit să-l trimită pe acesta, ca unul ce putea să săvârşească toate cele 
poruncite lui de împărat. 


Impăratul a trimis îndată pe Ermoghen în Alexandria, dându-i din Vizantia 
putere ostăşească să cheme pe Mina la judecată, iar cetatea sa o curețe, precum 
socotea el, de rătăcirea creştinească. 

Ermoghen era de neam tot atenian, născut şi crescut tot în păgânătatea idolească, 
dar cu obiceiul bun şi milostiv, deşi nu cunoştea pe Hristos, adevăratul Dumnezeu; 
însă cu faptele era ca un creştin, căci neavând lege, din fire făcea ale legii. 


Mergând Ermoghen împreună cu ostaşii spre Egipt, într-o noapte a văzut în vis 
trei bărbaţi prea străluciți, zicând către dânsul: "Să ştii, Ermoghene, că cel mai 
mic lucru bun _ nu este trecut cu vederea de Dumnezeu. De aceea și lucrurile tale, 
deşi nu sunt desăvârşit bune, însă Dumnezeu le primeste şi calea ta, care era să 
fie_ spre pierderea _ multora, o va face ție pricinuitoare slavei şi cinstei celei fără 
de_ moarte. Deci _nu_uita cuvintele noastre, că pe această cale vei ajunge _la 
Împăratul cel adevărat şi vesnic, iar noi vom trimite ție un asa om care te va face 
prieten al Împăratului celui binecuvântat şi vei lua de la EI o cinste din acelea, 
pe care împăratul tău cel de acum nu poate Să ţi-o dea ţie”. 


Deşteptându-se Ermoghen, se gândea cu spaimă şi cu mirare la cele văzute şi nu se 
pricepea ce o să se facă. Aştepta, deci, să dobândească o cinste mult mai mare, însă 
de la cei ce împărăţeau vremelnic pe pământ, iar nu de la Împăratul cel Preaînalt, 
pe care încă nu-L ştia, fiind neluminaţi ochii inimii lui. După acea îndelungată 
vreme a plutirii sale pe mare, a ajuns la țărmul Alexandriei şi a intrat în cetate cu 
mare slavă, cu cântări de timpane, cu trâmbiţe, întâmpinat de tot poporul, cu cinste 
petrecându-l în palatul luminat. 


Făcându-se seara şi tot poporul risipindu-se, fericitul Mina a venit către Ermoghen 
singur, vrând să vorbească împreună cu dânsul deosebi, despre unul Dumnezeu şi 
despre sfânta credinţă, ştiind că mai bine se ascultă vorba şi se primeşte sfatul mai 
la o parte, şi chiar de s-ar fi grăit ceva potrivnic, aceasta mai cu înlesnire se rabdă 
deosebi, decât înaintea adunării poporului. 


Intrând la Ermoghen, a zis: NSlavă marelui Dumnezeu cu a Cărui purtare de 





lar Ermoghen auzind de unul Dumnezeu şi văzând că stau înaintea sa unii din cei 
ce erau din palatul împărătesc, îndată a poruncit să ia pe Mina sub strajă, temându- 
se să nu fie clevetit la împărat că a primit la vorbă deosebită pe vrăjmaşul 
împărăției. Deci a zis către cei ce stăteau înainte: "Mâine va cunoaşte acest 
tăinuitor ce fel de prieten sunt eu al vrăjmaşilor împărăției şi va pricepe dacă este 
un Dumnezeu sau mai mulţi”. 


A doua zi, fund pregătit divanul pentru privelişte şi adunându-se mulțime de 
popor, a şezut judecătorul Ermoghen, stând împrejurul lui purtătorii de arme, şi a 

poruncit să aducă înaintea sa la judecată pe Sfântul Mina. Deci, a stat înaintea lui 
ostaşul lui Hristos cu faţa luminoasă şi cu suflet netemător, arzând cu râvnă după 
Dumnezeu. 


Apoi i-a zis judecătorul: "Se cuvine, o! Mina, fiecare om a cinsti pe împărați şi 
pe zeii cei împărăteşti şi a fi mulțumitor pentru facerile lor de bine; iar tu nici pe 
împărați, nici pe zei nu-i cinsteşti, uitând facerile de bine ale acelora”. 


Sfântul a răspuns: "Până atunci, o, judecătorule, se cuvine a arăta mulțumire 
către făcătorii săi de bine, până când este de folos şi celui ce face bine şi celui ce 
i se face binele. lar când amândurora li se aduce vătămare, atunci facerea de 
bine este vătămătoare, iar pe făcătorul de bine se cuvine a-l lepăda. 


A cinsti pe împărați este lucru sfânt, precum se cuvine Stăpânirii şi începătoriei; 
iar când împărații nu cinstesc drept şi cu bună credinţă pe Dumnezeu, Care este 
întâia începătură, nici nu-l dau cinstea cuviincioasă, pe aceia nu este drept a-i 
cinsti. Mai ales pe zeii lor nu se cuvine a-i cinsti, de nu vom cerceta mai întâi, 
oare Sunt aşa puternici precum este Dumnezeu? Oare sunt fără început, fără 
sfârşit şi fără de moarte? lar dacă vreuna dintr-acestea nu le va împlini, apoi se 
cuvine a-i trece cu vederea. Căci cum pot a fi dumnezei, nefiind desăvârşiţi? 
Deci, cu fierbinte dorire şi cu inimă curată se cuvine a căuta pe Dumnezeu. Eu, 
după cum ştii şi tu, judecătorule, când eram în Atena, păzeam legile părinteşti, 
căci din tinereţe lăsând pe părinţi, cu multă dorinţă şi osârdie mă îndeletniceam 
cu citirea cărţilor şi nu cu puţină osteneală am străbătut toată învăţătura 
elinească, făcătoare de basme. Înştiințându-mă că şi la creştini sunt oarecare 
cărţi, am dorit să le citesc şi citindu-le am dobândit atâta folos din ele, încât nu 
este cu putinţă a grăi. 


Asemănând Scriptura creştinească cu învăţătura cea elinească, am aflat că mare 
deosebire erau între ele, ca şi cum S-ar lupta una împotriva alteia. Căci în cea 
creştinească am văzut putere şi dreptate, iar într-aceasta, rătăcire şi vicleşug. 
Apoi cele ce sunt în scripturile creştineşti arată puterea lui Hristos Dumnezeu, 
iar Scripturile elineşti socotesc că Dumnezeu pe cel îmbrăcat cu neputinţe 
omeneşti, cu patimi şi cu pofte şi sunt pline de minciuni, de tulburare, de 
neînfrânare şi de neruşinare; povestind că zeii au făcut război între ei şi au fost 
biruiţi şi răniţi de oamenii cei muritori. Apoi Sunt pline şi de alte răutăţi fără 
număr, de minciuni şi de basme. Cu un cuvânt zic: Sfârşitul Scripturii creştineşti 
este mântuirea, prin cuno-ştinţa adevărului, iar a celei elineşti, este adevărata 
pierzare şi pogorâre către patimile cele necurate şi urâte, cum şi către rătăcire. 

Acestea grăind sfântul despre Hristos Dumnezeu, poporul cel ce sta împrejur l-a 
ascultat cu luare-aminte de la al treilea ceas până la al şaptelea şi încă mai mult 
dorea să-l asculte. 


Iar la sfârşit, tot poporul cel credincios a strigat către Ermoghen: "Nu te osteni mai 
mult, bunule judecător, că noi toţi suntem martorii facerilor de bine şi al minunilor 
săvârşite cu puterea lui Hristos. Şi nici un cuvânt nu grăieşte cu minciuna, nici nu 
este viclenie în gura lui, că de ai fi fost aici în acea vreme, ai fi cunoscut adevărul 
singur şi ai fi priceput că nu se cuvine a cinsti alt dumnezeu, decât numai pe 
Dumnezeul pe care el îl propovăduieşte. 


Ermoghen, văzând îndrăzneala poporului şi pricepând că toţi, ascultând învăţătura 
lui Mina, se pleacă către Hristos, s-a temut a chinui pe sfânt. Deci, neputând 
răspunde ceva împotriva adevărului, s-a ruşinat; apoi a poruncit să ducă pe sfânt în 
temniță, iar el sculându-se mâhnit, s-a dus la palatul său. După aceea poporul s-a 
risipit, lăudând pe Sfântul Mina. 


Iar el, fiind închis în temniţă, cânta: Mântuitu-ne-ai pe noi, Doamne, de cei ce ne 
necăjesc şi pe cei ce ne urăsc i-ai ruşinat; deschis-ai în pilde gura noastră, spus-am 
vorbele cele din început. 


Ermoghen de supărare nici n-a mâncat şi nici n-a dormit în acea noapte, tulburat 
fiind de gânduri, căci se temea şi de popor şi de împărat; de popor ca să nu ridice 
gâlceavă şi tulburare pentru Mina, iar de împărat, mai mult, ca să nu se mânie 
asupra lui, de nu va pierde pe Mina cu munci. 

A doua zi, şezând în divan şi punând înainte uneltele cele de muncă, a poruncit 
să aducă pe sfânt legat şi a zis către dânsul: "Spune-mi cum ai îndrăznit a invita 
poporul, făcându-l să nu se supună împăratului, ci mai vârtos să hulească pe zei 
fără de ruşine şi cum ai făcut a asculta limba ta cea mincinoasă şi a primi 
credinţa creştină?” 


Iar sfântul a zis: 





Judecătorul a zis: "Ţie ţi se pare a fi aşa, nebunule, cum că adevărul este 
Hristos; dar eu îndată îţi voi arăta că nu se cuvine a vă închina Celui răstignit şi 
că sunt mincinoase toate cele grăite de tine ieri. Când voi tăia sau voi arde unul 
câte unul mădularele trupului tău, atunci tu, care te închini lui Hristos, oare 
putea-vei să-ţi faci iarăşi întreg acel mădular tăiat sau ars? Și dacă nu vei putea 
a te face întreg, apoi cum vei putea să dai altora tămăduiri?" 


Iar sfântul a zis: 





Iar judecătorul, umplându-se de mânie a poruncit să taie tălpile picioarelor lui şi 
să-i despoaie fluierele şi aşa să stea înainte, ca, fiind ţinut de durerea ranelor, să nu 
poată răspunde la întrebările despre zei. 


Iar el, fiind numai cu oasele goale, cu carnea luată de pe dânsele, sta şi cânta: 
Picioarele mele au stătut întru îndreptare, întru adunări bine te voi cuvânta, 
Doamne. Deci, curgea şiroaie de sânge din picioarele lui, iar mucenicul în acea 
pătimire avea faţa luminată şi inima cu bărbăție. Apoi cu limbă slobodă vorbea, 
prea mărind pe unul adevăratul Dumnezeu şi mustrând zeii. 


Acest lucru auzindu-l chinuitorul, a poruncit să-i taie limba; şi când voiau să 
împlinească porunca, sfântul a zis către muncitor: 

Deci, fiindu-i tăiată limba şi sângele curgându-i din gură, sfântul nu şi-a schimbat 
credinţa sa, ci arătă cu ochii că este gata, cu toate mădularele trupului său, a pătimi 
pentru Hristos. Apoi a poruncit judecătorul să-i scoată şi ochii, iar sfântul îşi plecă 
capul arătând că dă mulţumire lui Dumnezeu, fiindcă l-a învrednicit să pătimească 
pentru El asemenea munci; La urmă iarăşi a fost aruncat în temniţă. 


Judecătorul s-a dus, zicând: "Mâine dimineaţă voi da trupul lui spre mâncarea 
păsărilor”. 


Sfântul zăcea în temniţă slăbit de răni şi dureri; dar după ce a înnoptat, la al treilea 
ceas din noapte, a strălucit o lumină ca un fulger şi s-a arătat lui Domnul Hristos, 
Care, apropiindu-se de locul unde era mucenicul aruncat, mai întâi a umplut inima 
lui de bucurie şi de îndrăzneală. Apoi i-a tămăduit limba, i-a luminat ochii, i-a 
vindecat picioarele, l-a sculat ca din morţi, l-a înviat şi l-a făcut cu totul întreg şi 
sănătos. După aceea a zis către dânsul: 





Mântuitorul, zicând acestea, a suflat asupra lui cu Duhul Său cel Sfânt şi l-a umplut 
de negrăită veselie. 


Ermoghen, odihnindu-se pe pat, cugeta la neamul şi la patria Sfântului Mina, la 
înţelepciunea, bărbăția şi dregătoria lui cea dintâi şi cum avea multă îndrăzneală la 
împărat şi cum multora a fost mijlocitor de bunătăţile împărăteşti. Cugetând toate 
acestea, se umilea pe sine, căci pe un om ca acela l-a pierdut cu muncile şi judeca 
ca de acele răni va muri şi plângea pentru dânsul, gândindu-se să îngroape trupul 
lui cu cinste. 


Făcându-se ziua şi şezând iarăşi la locul de judecată, fiind de faţă tot poporul 
Alexandriei, Ermoghen a trimis pe ostaşii care stăteau înainte să aducă din temniță 
la privelişte trupul mucenicului. Iar ei, ducându-se, au găsit temniţa, care era foarte 
întunecoasă, plină de lumina cerească şi doi bărbaţi, frumoşi, străluciți, stând lângă 
sfânt, ca nişte ostaşi gata spre apărare şi spre izbândă. lar pe Sfântul Mina, nu 
numai că l-au găsit viu şi cu tot trupul sănătos, ci, văzând luminat, grăind limpede 

şi cântând: De voi merge în mijlocul umbrei morții, nu mă voi teme de rele, că Tu 
cu mine ești, Doamne. 


Ostaşii, spăimântându-se de ceea ce vedeau, tăceau ca muţii; apoi, cunoscând bine 
că nu este nălucire, ci cu fapta văd puterea lui Dumnezeu, au strigat, zicând: "Mare 
este Dumnezeul creştinilor”. Apoi îndată au crezut în Hristos şi nu s-au mai întors 
către cel ce i-a trimis. 


Iar judecătorul cu tot poporul aşteptând îndelung pe ostaşi, s-a supărat şi a trimis 
mai mulți, poruncindu-le să aducă mai degrabă pe mucenicul cel mort, precum 
credea el. Dar şi aceştia, văzând acele minuni, ca şi cei dintâi, au crezut în Hristos 
Şi nu s-au mai întors. 


Sfântul, înştiinţându-se de la ostaşi că tot poporul s-a adunat la privelişte şi că 
judecătorul şade la judecată, s-a dus singur la judecător şi la popor, împreună cu 
ostașii care crezuseră în Hristos. 


Apropiindu-se sfântul de privelişte, cântă: 





Atunci au strigat toţi într-un glas: "Mare este puterea lui Hristos, Care biruieşte şi 
moartea; fericită eşti cetate a Alexandriei, care, prin omul acesta, ai cunoscut 
înşelăciunea diavolească şi ai priceput adevărul lui Hristos. Cu adevărat a lui 
Dumnezeu este stăpânirea şi puterea aceasta. Bucură-te ritore, nevoitorule al unui 
adevărat Dumnezeu şi Mântuitor, bucură-te!" 


Judecătorul s-a înspăimântat foarte tare de acel lucru nou şi minunat şi, temându-se 
să nu se răscoale poporul asupra lui, voia să se ducă din privelişte. Dar poporul a 
strigat: "Nu te duce, cinstite judecător, nici pizmui cetatea pentru această bună 
norocire, pentru că astăzi are să cunoască pe unul adevărat Dumnezeu şi să meargă 
pe calea dreaptă către lumina adevărului". 


Ameninţând poporul să tacă, judecătorul a poruncit sfântului să vină la dânsul şi să 
se apropie mai mult, căci 1 se părea că este înşelăciune ceea ce vedea, ca unul ce 
încă nu avea în sine cunoştinţa lui Hristos. Deci se uita la sfânt cu dinadinsul, îl 
pipăia cu mâinile, de este cu adevărat Mina şi dacă s-a tămăduit de rane. Văzând că 
lucrul este adevărat, s-a înspăimântat şi nu zicea nimic. Apoi, venindu-şi în sine cu 

greu, a zis: "Spune-mi, omule, ce sunt aceste lucruri străine şi neaşteptate, ce s- 
au făcut?” Oare Dumnezeul tău este puternic a face acestea, ori altul?” 


Sfântul a grăit iarăşi despre Dumnezeu cel fără de început, despre crearea omului şi 
despre călcarea de poruncă. După aceea, despre întruparea lui Hristos şi răscum- 
părarea neamului omenesc, despre Cruce şi despre pătimirea cea de bună voie. La 
sfârşit a adăugat şi acestea: Dumnezeu, o! judecătorule, Care este bun şi 
milostiv şi Care S-a pogorât pe pământ pentru mântuirea omului, nu voieşte să 
piară nici un om şi să cadă din bunătăţile cele veşnice. Ci, precum maica se 
îngrijeşte de fiul său, rabdă multe, chiar de ar face fiul ceva fără rânduială, sau 
ar fi dosădit-o; căci fiind biruită de dragostea cea firească către dânsul, nu se 
mânie asupra lui, chiar de ar fi făcut ceva necuviincios. Pentru că ştie că din 
neştiinţă face şi cu răbdare aşteaptă vârsta şi mintea lui, nădăjduind a-l vedea 
bărbat desăvârşit, cinstit de popor şi Slăvit. 


Aşa şi Dumnezeu care ne-a creat, se îngrijeşte de noi şi, ca un părinte, rabdă 
răutăţile făcute de noi din neştiinţă, fiind biruit de multa sa îndurare, nevoind 
nimic mai mult de la noi, decât numai să moştenim Slava Lui, crescând ca un 
bărbat desăvârşit, la măsura vârstei duhovniceşti. Văzându-vă pe voi Ziditorul, 
înghiţiți de diavol şi cu întârziere veniţi la cunoştinţa adevărului, apoi ÎI 
întărâtaţi cu idolii voştri şi-L mâniaţi şi nu vă temeţi de stăpânirea şi puterea 
Lui, fiindu-I milă de pierderea voastră şi, ca de nişte fii, îngrijindu-Se de voi, a 
venit prin mine acum şi a biruit rătăcirea voastră, cum şi râvna voastră cea fără 
înţelegere, precum mărtu-risesc toţi cei ce privesc la mine. 


Deci, să cunoască fiecare din voi puterea lui Hristos Care este în mine. Că eu, 
fiind om care mă apropii de bătrâneţe şi, ieri, fiind lipsit nu de puţine părți ale 
trupului, ci de toată puterea cea trupească prin munci şi ca pe un mort în 
temniţă aruncându-mă, iată, acum Stau înaintea voastră întreg şi nevătămat, cu 
nimic împuţinat, ca şi cum a doua oară m-aş fi născut astăzi şi mai sănătos aş fi 
venit în lumea aceasta. Și dacă voieşte cineva a afla, să ştie că Acesta este 
Dumnezeu cel adevărat, Care mi-a dat mie acum limbă, ochi, picioare şi sănătate 
desăvârşită. Apoi să creadă în EI, căci dintru început a zidit lumea aceasta şi cele 
ce sunt într-însa şi a dăruit viaţă făpturii. Deci, înţelege, o, judecătorule, şi nu 
nesocoti pe Acela care se îngrijeşte de tine şi aşteaptă întoarcerea ta; căci ţi se 
cade a te apropia de Hristos, precum mi s-a vestit de El. Bucură-te că ai să vii 
către Împăratul cel bun şi veşnic şi ai să te apropii de EI împreună cu mine, prin 
nevoinţă mucenicească''. 

Judecătorul, având suflet bun pentru primirea darului, pe de o parte prin cuvintele 
sfântului, iar pe de alta prin minunea ce se făcuse, a început a cunoaşte pe 


kk hkkhkhkkhkhkhkhkhkhhkikhihkikhkikikik 


e Xe De e e De Xe e e Xe e e e De De e e e e e e De e e e e e e e e XX 


khkkkhkkkhkkhkhkikhkhkhkrkikhihkikrhkihkikikyik 


XP Xp e e Xe e Xe e e Xe e e Xe e De e Xe e e e XP e e e e e e e e XX 


adevăratul Dumnezeu, atingându-se dumnezeiasca lumină de ochii inimii lui. 
Aducându-şi aminte de vedenia pe care o văzuse când plutea cu corabia, a 
cunoscut că Dumnezeu voieşte să-l însoţească pe el, cu credincioasele sale slugi şi 
cu prietenii săi. Deci, se bucura, ca cel ce afla mare dobândă; dar se îndoia, pentru 
că atâta vreme vieţuind în rătăcire, zicea că nu poate fi vrednic de un dar ca acesta 
al lui Dumnezeu. 


Acestea cugetând el în sine, dumnezeiescul dar care îl chema la cunoştinţă i-a 
descoperit mai luminat un semn al adevărului. Căci a văzut, cu oarecare din 
prietenii săi, doi bărbați cu arme stând lângă Sfântul Mina, strălucind ca nişte 
fulgere şi ţinând o cunună deasupra capului mucenicului. Pe aceştia văzându-i, 
foarte mult s-a temut şi se întreba cu prietenii săi, care erau lângă dânsul, dacă văd 
ŞI e1 ceea ce vede el; iar aceia i-au zis că şi ei văd acelaşi lucru. 


Atunci Ermoghen, sculându-se îndată de pe scaunul său, cu mare glas a zis către 
popor, arătând cu mâna către sfânt: "Cu adevărat, acesta este slugă a 
adevăratului Dumnezeu şi mare este Dumnezeul pe care ne învaţă el a-L cinsti; 
căci prin minuni dă ajutor robilor Săi, îi apără şi le dă biruinţe. lar eu am fost 
fără de minte până acum, dându-mă diavolilor şi îngrijindu-mă a vă aduce către 
dânşii şi pe voi, care voiţi a crede întru Hristos". 


Acestea zicând, a vrut să se arunce la picioarele Sfântului mucenic Mina, dar se 
temea a se apropia, văzând minunea cea îngerească. Apoi făcându-se nevăzuţi 
îngerii, a alergat Ermoghen către Sfântul Mina şi, cuprinzându-i sfintele lui 
picioare, le săruta, zicând: ”Roagă-te pentru mine, adevăratule slujitor al lui 
Dumnezeu; mă rog ţie, pentru adevărul pe care îl mărturiseşti, roagă-te ca şi eu 
nevrednicul să mă învrednicesc a fi sluga Dumnezeului tău, de al Cărui dar de 
mă voi încredința, mă voi căi de rătăcirea şi nebunia mea cea dinainte”. 


Iar sfântul a zis către dânsul: 





Acestea zicând, sfântul a văzut că poporul a petrecut toată ziua nemâncat, pentru că 
toţi privind cele ce se făceau şi minunându-se, uitară de mâncare; încât nici unul nu 
voia a se duce de la privelişte, de când cu acea prea slăvită minune şi de când s-a 
făcut acea rugăciune dulce grăitoare a mărturisitorului lui Hristos. Aceasta pri- 

cepând sfântul a ieşit singur din privelişte şi a poruncit ca şi poporul să se 
risipească, făgăduind că a doua zi dimineaţă va veni iarăşi la privelişte şi va grăi 
multe din cele ce sunt pentru sfânta credinţă, apoi îi va povăţui şi pe ei ce se cuvine 
a face. 


lar Ermoghen nu s-a despărțit de Sfântul Mina, ci toată noaptea a petrecut cu 
dânsul, povăţuindu-se pe calea cea dreaptă a cunoștinței lui Dumnezeu şi învă- 
ţându-se tainele credinţei în Hristos. 


A doua zi atâta popor din Alexandria s-a adunat la privelişte, încât nu mai încăpea 
locul privelişti. 


Iar Sfântul Mina împreună cu Ermoghen, ieşind la privelişte şi întâmpinându-i 
mulțimea de elini, strigau: "Noi toţi credem în Dumnezeul cel propoveduit de 
tine, Aceluia făgăduim a-1 Sluji şi ne lepădăm de toată rătăcirea noastră cea 
dinainte!". 


lar sfântul mulțumea lui Dumnezeu, Care întoarce către Sine pe cei împietriți şi 
povăţuieşte pe cei rătăciți la calea cea dreaptă. Apoi lăuda întoarcerea lor cea 
grabnică către Dumnezeu şi-i mângâia pe dânşii prin cuvinte înţelepțite de 
Dumnezeu, făcându-i să aibă nădejde tare în darul lui Dumnezeu, Căruia se vor 
învrednici prin Sfântul Botez. 


Intrând ei şi stând în mijlocul priveliştei, au zis către tot poporul: "Dumnezeu Să 
vă sfinţească pe voi cu semnul Său - Sfânta Cruce - şi să vă facă lesnicioşi către 
tot lucrul cel bun". 


Apoi a poruncit fiecăruia dintre dânşii să întrebe cele despre Dumnezeu şi să se 
înveţe cele ce se cade. 


Iar judecătorul cu tot poporul a zis: "Nu este nici o îndoială în noi despre 
Dumnezeul tău, o! prea sfinte omule al lui Dumnezeu, căci toate aevea le-am 
cunoscut şi credem în toate cele grăite de tine. Numai aceasta cerem, ca să ne 
unim cu Dumnezeu prin Botez". 


lar un om din popor, văzând pe Ermoghen apropiindu-se către Hristos a zis: "Cu 
adevărat nu este făţărie la Dumnezeu, pentru că şi elinului i-a dăruit cunoştinţa şi 
darul Său, pentru mila Lui cea multă către cei săraci”. 

După acestea, adunându-se episcopii de prin locurile cele din jur şi din pustie, au 
venit în Alexandria, unii ca să-şi cerceteze oile cele cuvântătoare, iar alții vrând ca 

să vadă nevoinţele mucenicilor. Şi erau episcopii treisprezece la număr; care, 
adunându-se şi apa fiind pregătită, au botezat pe Ermoghen, prin trei afundări, în 
numele Tatălui şi al Fiului şi al Sfântului Duh. Astfel a fost botezat judecătorul, 
înaintea poporului şi înălța slava lui Hristos Dumnezeu. 


Tot atunci s-a botezat şi o mulţime de popor şi s-a făcut bucurie mare în toată 
cetatea, veselindu-se credincioşii de Domnul Dumnezeul lor. 


Ermoghen, după puţine zile a fost ales episcop al cetăţii Alexandria şi şi-a 
împărțit toată averea sa la săraci. Apoi s-a înarmat tare asupra diavolului, cu toată 
turma sa cea cuvântătoare, pentru că în puțină vreme a risipit capiştile cele 
păgâneşti, a sfărâmat idolii şi în locul lor a zidit biserici. Apoi, mulțime fără de 
număr de elini aducând către Hristos, îi boteza şi tot felul de boli tămăduia prin 
chemarea numelui Domnului nostru lisus Hristos şi prin semnul Sfintei Cruci. 
Apoi şi duhurile cele viclene le izgonea din oameni şi învăţa tot poporul buna 
credinţă, îndemnând pe toţi curăţenie, smerenie, dragoste, blândeţe şi la celelalte 
fapte bune şi singur se dădea pe sine pildă turmei sale. 


Acestea făcându-se astfel, un elin împietrit, cu numele Rustic, ce era de neam 
mare, a mers la împărat şi i-a spus toate cele ce s-au făcut în Alexandria; cum 
eparhul Ermoghen, ascultând învăţătura lui Mina, s-a făcut creştin şi cum tot 
poporul Alexandriei, urmând lui Mina şi lui Ermoghen, a primit aceeaşi credinţă ca 
şi el. 


Împăratul Maximin, auzind acestea, s-a umplut de mânie nu numai asupra lui 
Ermoghen şi a lui Mina, ci şi asupra cetăţii Alexandria şi fără zăbavă a mers în 
Alexandria, luând cu sine multă oaste înarmată, ca la zece mii şi intrând în cetate a 
prins îndată pe Mina şi pe Ermoghen şi pregătindu-se loc de privelişte şi poruncind 
să se adune toată cetatea acolo, a şezut la judecată. 


Fiind duşi sfinţii la divan după porunca lui, goi şi văzându-l tiranul, a strigat: "O! 
zeilor, ce să fie aceasta, că aceia cărora li s-a dat de la noi cinstea cea mai înaltă, 
toate le-au trecut cu vederea de bunăvoia lor şi, alegându-şi viaţa cea lepădată şi 
proastă, s-au lepădat de voi?" 


Apoi a zis către Ermoghen: "Spune-mi, nenorocitule, pentru ce ţi-am încredinţat 
stăpânirea a tot pământul şi a mării? Au, nu pentru aceea ca să fii credincios zeilor 
şi nouă? Au, nu ţi-am zis că pe Mina, cel căzut în rătăcire, să-l întorci către legea 
cea părintească? Dar tu nu numai că nu l-ai întors din rătăcire, ci încă credinţei lui 
te-ai făcut părtaş şi ţi-ai tuns capul, o! nebunule, ca unul din făcătorii de râs". 

Astfel iuţindu-se împăratul cu mândrie şi suflând cu îngrozire asupra lor, Împăratul 
ceresc Cel prea bun cu milostivire a căutat din înălțime spre robii Săi, căci îndată li 
s-au arătat îngerii, umplându-i pe dânşii de îndrăzneală şi, întărindu-i spre nevoi- 
nţă, le-a poruncit a nu se teme de mânia împăratului, pentru că a lor va fi biruinţa. 


Atunci Ermoghen a răspuns împăratului, zicând: "De vei voi o! împărate, a mă 
asculta cu răbdare pentru care pricină am lepădat de voie zeii - care se socotesc 
de tine că aduc norociri şi pentru ce am voit a fi socotit ca unul fără de minte, 
sărac şi batjocorit şi a mă numi al lui Hristos, apoi a fi gata pentru EL, spre foc, 
spre sabie şi spre dinţii fiarelor şi a pofti pentru El moarte, mai mult decât viaţa - 
îți voi spune, numai ia aminte”. 


Impăratul a zis: "De vei spune ceva adevărat, te voi asculta, numai păzeşte-te, ca 
nu în loc de adevăr să spui minciuni”. 


lar Ermoghen a început a povesti într-acest chip: "Eu, o! împărate, câtă 
sârguinţă am avut a prigoni pe Hristos şi pe creştini, a cinsti pe zeii cei vechi şi a 
mă Supune voii tale, ştii bine când m-ai trimis în cetatea aceasta, ca pe Mina, pe 
bărbatul cel înţelept, pe de o parte cu îmbunări, pe de o parte cu îngrozire, să-l 
întorc la credinţa cea părintească. Și cu atâta putere ostăşească m-ai trimis, 
încât nici tu însuţi, n-ai venit aici cu mai multă. Martor îmi este tot poporul 
acestei cetăţi, cum am fost de aspru din început, momind, poruncind, înfricoşând 
şi îngrozind şi cu toate chipurile sîrguindu-mă a întoarce pe bărbatul acesta de 
la dreapta credinţă creştinească. Dar eu, fiind fără minte, n-am cunoscut ce fel 
de om am înainte, care fiind fără temere şi cu bărbăţie, avea limba slobodă la 
răspuns şi inima gata spre răbdarea muncilor şi chiar cele mai cumplite munci 
era gata a le răbda, mai bine decât a se lepăda de Hristos. 


Apoi, când l-am văzut că nu voieşte a se închina zeilor, nici se teme de stăpânire, 
nici se înfricoşează de munci, nici ascultă sfatul şi că zeii se necinstesc de dânsul 
şi că tot poporul se învoieşte cu el, cugetând la aceeaşi credinţă, pentru care eu 
voiam a-l munci - mai întâi am poruncit să-i taie tălpile picioarelor, până la 
oase, apoi să-i taie limba şi să-i scoată ochii. Atunci el, slăbind de durerea 
ranelor şi abia răsuflând, am poruncit să-l arunce în temniţă. După aceasta mi 
s-a făcut milă de dânsul, ca să spun adevărul, ca de un concetăţean şi greu m-a 
durut inima, pentru că pierea un asemenea bărbat înţelept şi bine grăitor. lar a 
doua zi am poruncit să-i scoată trupul din temniţă, socotindu-l a fi mort şi când 
l-am văzut viu şi venind către mine Singur cu picioarele sănătoase, cu ochii 
văzând şi cu limba grăind, atunci mi s-a părut a fi nălucire şi mi-am închis ochii, 
nevrând a vedea nici asemănarea aceluia care este vrăjmaş zeilor. 

Când m-am sculat de pe scaunul meu şi împreună cu alţii, am început a mă 
încredința de ceea ce vedeam, am pipăit cu mâinile pe cel ce se vedea şi am 
cunoscut că este însuşi Mina. Atunci îndată m-am biruit de adevăr, având ştiinţa 
de nemincinos martor. lată, chiar Mâna stă înaintea ta, împărate, iată şi poporul 
care a văzut muncile lui, să-ţi spună ţie însuti precum voieşti, fiindcă minunea 
este înaintea ochilor tăi. 


Dar spune-mi tu, - jură-te pe zeii tăi, o! împărate - dacă ar fi văzut cineva aşa 
ceva, precum am văzut eu pe Hristos, Care pe tot omul l-a înnoit şi l-a înviat şi 
care, cu o minune ca aceea, a adeverit puterea Sa, că acele lucruri nu sunt ale 
altuia, ci numai ale lui Dumnezeu. Acela este însuşi care a creat pe omul cel 
dintâi şi care făgăduieşte celor ce cred într-însul Împărăţie veşnică în ceruri. 
Deci, dacă ar fi văzut cineva acestea şi le-ar fi cunoscut, oare ar fi trecut cu 
vederea pe un Dumnezeu ca acesta şi oare n-ar fi voit a se face prietenul Lui? 
Oare, s-ar fi lepădat de un dar şi putere ca aceia a lui Dumnezeu, care poate a 
lumina orbii, a îndrepta şchiopii, a muta munții, a învia morţii şi, cu un cuvânt 
Să zic, toată materia cea zidită a o mişca numai cu Singur cuvântul şi încă a avea 
făgăduinţa veseliei şi a împărăției celei veşnice? Cine ar fi lăsat pe un Dumnezeu 
ca acesta şi ar fi închis ochii împotriva acestei fericiri? Apoi, cine ar fi ales a 
cinsti pe zeii voştri? Cum l-ai fi socotit tu pe unul ca acela? Au nu cu adevărat 
fără de minte şi fără de socoteală, care nu vrea a cunoaşte ce este bun şi de 
folos? 


Pentru aceasta eu, o, împărate, lepădându-mă de rătăcirea şi de basmele voastre, 
de urâţii zei şi de toate bunătăţile cele deşarte şi vremelnice, m-am apropiat de 
Unul Dumnezeu şi am voit a fi socotit de voi ca unul fără de minte, precum 
însuţi ai zis, ca un nenorocit, mai bine decât a mă socoti între voi înţelept şi ales. 
Iată dar ale noastre, sunt precum ai auzit. lar ale lui Hristos, de voieşti, fără de 
zăbavă încearcă cu lucrul, află mai degrab asupra noastră o muncă grea şi de 
nu poți tu află, apoi eu, care nu puţină vreme am fost judecător şi muncitor şi 
sunt foarte iscusit în lucrul acela, singur voi afla o muncă asupra mea şi pe 
celelalte le voi aduce ţie aminte. Dă-ne spre mâncarea fiarelor, aruncă-ne de sus 
în prăpastie, aruncă-ne în mare, îngroapă-ne de vii în pământ, taie-ne cu sabia, 
arde-ne în foc, sau fiecărui mădular al trupului nostru adu-i durerea ce i se 
cuvine; pentru că tot aşa şi eu, când eram orbit cu păgânătatea, am făcut 
luminătorului meu, celui ce m-a scos la lumina adevărului, adică Sfântului 
Mina”. 

Astfel, grăind Sfântul Ermoghen fără temere către împărat, se miră poporul de 
îndrăzneala şi limba lui slobodă şi mărturisea că înaintea tuturor se făcuse acele 
minuni cu Sfântul Mina. 


lar împăratul, neputând răspunde nici un cuvânt împotriva celor grăite de Ermo- 
ghen, şi gândind că, de se va da la mai multă vorbă cu dânsul, se va umple de mare 
ruşine şi 1 se vor defăima zeii, a poruncit îndată să 1 se taie mâinile de la coate şi 
picioarele de la genunchi şi să le arunce în foc înaintea ochilor lui, ca să-şi vadă 
membrele lui arzând. 


Iar mucenicul, ridicându-şi capul puţin şi văzându-şi mâinile şi picioarele în foc, a 
zis: "Cât sunt eu de fericit, pentru că mâinile mele, pe care altă dată le ridicam 
către zeii cei străini şi picioarele cu care am umblat în rătăcire, acum le primeşte 

Dumnezeu ca pe o jertfă bine plăcută”. 


Apoi cu o suliță i-a spart pântecele şi i-a vărsat toate măruntaiele, iar restul tru- 
pului, care încă răsufla, după porunca împăratului, l-au aruncat ostaşii în râu. 


Iar pe Sfântul Mina, temându-se împăratul a-l întreba despre credinţă, ca nu cumva 
cu îndrăzneala cuvintelor şi cu minunile să-l ruşineze pe el şi să întoarcă de la zei 
rămăşiţa poporului celui de o credinţă cu el - a poruncit, ca fără întrebare, să-l ducă 
într-o temniță întunecoasă şi acolo să-l spânzure legat de mâini şi să-i lege de 
picioare o piatră foarte mare, ca astfel, de greutatea cea mare, întinzându-se înche- 
ieturile lui, spânzurat îndelung să moară cu moarte silnică. 


Sfântul Mina, răbdând acea muncă, avea în gura sa cuvântul psalmistului şi grăia 
către Dumnezeu: Vezi smerenia şi osteneala mea, precum şi ceea ce grăieşte 
apostolul: Nu sunt vrednice pătimirile vremii de acum, pe lângă slava aceea ce are 
să se arate. 


Apoi, rupându-i-se încheieturile de la locul lor şi tot trupul lui fiind întins ca o 
strună şi durerile grele înmulțindu-se, a tăcut. 


lar Dumnezeu care săvârşeşte puterea Sa cea minunată întru sfinţii Săi, nu numai 
că n-a lăsat pe răbdătorii de chinuri într-acele munci, ci a făcut negrăită minune cu 
dânşii. Căci prin dumnezeiasca Lui purtare de grijă, când Sfântul Ermoghen a 
fost aruncat în râu, încă puţin răsuflând, îndată arătându-se îngerii, l-au luat 
din apă, l-au scos la mal şi i-au tămăduit mâinile şi picioarele cele tăiate; apoi I- 
au făcut cu totul viu, sănătos şi întreg, încât era ca un nou născut. Sosind 
noaptea, l-au adus pe el la Sfântul Mina, care era spânzurat în temniţă şi era 

abia viu. Apoi, dezlegându-l şi pe Sfântul Mina din legături şi vindecându-l, 
îngerii îi mângâiau pe amândoi, cu răsplătirea ce avea să fie lor în ceruri, pentru 
că acum li S-au gătit cununile şi începătorul de nevoinţe îi aşteaptă, până când 
îşi vor săvârşi bine alegerea nevoinţei lor. Deci îngerii au petrecut împreună cu 
dânşii până dimineaţă, întărindu-i spre pătimirea ce le stătea înainte. 


Făcându-se ziua, foarte de dimineaţă a poruncit împăratul să se deschidă priveliştea 
şi să se adune tot poporul. Apoi venind şi el s-a aşezat pe scaunul de judecată şi 
ştiind că toată cetatea crede în Hristos, două lucruri cugeta în sine, zicându-şi: Nu 
este bine a lăsa pe cetăţeni fără pedeapsă, nici iarăşi nu este de folos a-i munci pe 
toți şi a-i pierde. Deci s-a prefăcut că nu ştie nimic despre credinţa lor cea în 
Hristos şi a început a vorbi către popor: "Ştiu că voi toţi cinstiți pe marii noştri zei, 
cu jertfe şi cu închinăciuni, şi către împărați arătaţi cu frică datornică supunere 
întru toate. Dar de vreme ce de la început n-aţi stat împotriva acelor oameni răi, 
care au îndrăznit a împânzi învăţătura Celui răstignit şi nu 1-aţi ucis cu pietre, mai 
înainte de venirea noastră la voi, pentru aceea nu puţină mânie aţi ridicat asupra 
voastră din partea zeilor. lar eu, dorind ca nici unul din voi să nu cadă în oarecare 
nevoie, prin voia zeilor, nu vă voi lăsa fără oarecare pedepsire, făcând izbândă 
pentru mânia zeilor. Deci poruncesc să se ia cinstea cea dintâi de la cetatea voastră, 
ca să nu fie nimeni din voi cu dregătorie, nici să se ridice cineva la stăpâniri înalte. 
Să ştiţi şi aceasta, cum că Răstignitul pe nimeni nu izbăveşte din răutăţi, decât 
numai că aduce în toate nevoile şi la moartea cea rea pe cei ce cred într-însul. lar 
cum că sunt adevărate cele grăite de mine, să fie întru mărturie cei doi vrăjitori de 
ieri, Mina şi Ermoghen, care mai înainte de munci făgăduiau a învia morţii, dar 
fiind pierduţi de mine, cu grele munci după vrednicia lor, nici lor singuri n-au putut 
să-şi ajute. Deci unde este acum puterea acelui înşelător Hristos?" 


Astfel, bârfind împăratul şi numele lui Hristos hulind, cu greu se învoia la aceasta 
tot poporul, care cârtea în sine, cugetând un lucru nou împotriva împăratului. Apoi, 
zicându-i prin dregători să tacă, iar împăratul vrând iarăşi a vorbi, îndată s-au arătat 
Sfinții mucenici Mina şi Ermoghen, venind către împărat; atunci toţi întorcându-şi 
ochii spre dânşii cu multă mirare, ca şi cu un glas şi o gură au strigat: "Mare cu 
adevărat este Dumnezeul creştinilor”. 


lar împăratul a rămas în mare nedumerire şi spaimă. 


Iar unul din cei ce sta acolo în popor, cu numele Evgraf, iscusit în înţelepciunea 
elinească, care era oarecând unul din scriitorii vremii, când era Sfântul Mina 
judecător în cetate - văzând pe Sfinţii mucenici vii şi sănătoşi s-a umplut de 
râvnă dumnezeiască şi însemnându-se cu semnul Crucii, a ieşit cu îndrăzneală 

în mijlocul priveliştii şi a zis împăratului: "Şi eu, împărate, Sunt creştin şi lepăd 
poruncile tale, iată, înaintea ta sunt, necruţând trupul meu pentru Hristos şi să 
nu nădăjduieşti că mă vei birui cu îngrozirile sau cu îmbunările şi nu numai pe 
mine, dar nici pe un creştin din noi nu vei putea birui, pentru că nouă a trăi 
împreună cu voi ne este moarte, iar a muri pentru Hristos, cu adevărat ne este 
viaţă. Ai intrat ca un leu în cetatea noastră, vrând a înghiţi turma lui Hristos şi 
prin închinarea de idoli a pierde sfânta credinţă, dar noi nu băgăm seama 
iuțimea ta, gata fiind spre moarte, pentru buna credinţă şi râdem de tine ca de o 
vulpe bătrână". 


Acestea auzindu-le împăratul, s-a aprins de mânie şi sculându-se iute de pe scaun 
s-a pornit asupra lui; apoi, smulgând sabia de la unul din cei ce stăteau în faţa lui, 
cu mâna sa a tăiat pe Sfântul Evgraf şi, în marea lui mânie, l-a făcut bucăţi. lar 
sfântul fiind tăiat, ocăra cât putea necredinţa tiranului şi mulțumea lui Dumnezeu 
că, mai înainte decât alții, merge către EI şi că nu numai printr-o rană primeşte 
sfârşitul său, ci prin multe râne, care vor mijloci lui multe cununi. Astfel şi-a dat 
sufletul său cel mucenicesc în mâinile lui Dumnezeu, fiind tăiat în mijlocul 
privelişti. 


Împăratul, iarăşi şezând pe scaunul său, s-a întors către Sfinţii Mina şi Ermoghen şi 
a zis: "Mă jur cu puterea zeilor mei că niciodată n-am văzut astfel de vrăjitori ca 
aceştia şi nu este de mirare că-i asculta pe dânşii poporul cel simplu; pentru că, 
înşelând cu meşteşugul vrăjitoriei, pe cei neînvăţaţi îi depărtează de la zei şi-i 
sfătuiesc să moară pentru Cel răstignit. Dar cu îndată vă voi arăta vouă, o! 
ticăloşilor, ce sunteţi voi, adevărată înnoire a trupului, ori nălucire şi întunecare a 
ochilor?" 


Iar Sfinţii au răspuns: "De vreme ce mintea ta este nebună şi sufletul tău urât, 
cum şi inima împietrită, de aceea şi lucrul cel adevărat ţi se pare ţie a fi nălucire. 
Căci nu eşti tu orb cu adevărat, când nu crezi lucrului celui mai luminat decât 
soarele? Dacă te îndoieşti, apoi cearcă singur cu sârguinţă, dacă noi suntem cu 
adevărat. Și dacă cu îngrozire te iuţeşti, apoi iarăşi cu munci şi cu rane 
încearcă-ne şi cunoaşte că Suntem trup, iar nu nălucire. Ori voieşti cu 
făgăduinţele bunătăţilor cele vremelnice a ne uni pe noi cu tine? Apoi Să ştii că 
de ne-ai fi dat nouă chiar împărăţia ta, care este la voi lucrul cel prea înalt, nici 
atunci nu ne-ai fi înşelat pe noi. Deci dă asupra noastră răspunsul tău cel 
desăvârşit, ştiind că nu sporeşti nimic”. 

lar împăratul văzându-i pe ei că nu sunt năluciri, ci trupuri adevărate - pentru că 
mulți îi pipăiau cu mâinile şi vedeau trupuri întregi şi vindecate de rane - a poruncit 
să le taie capetele cu sabia. 


Iar el sculându-se s-a dus în palatul său, ruşinându-se că n-a putut în nici un fel să 
biruiască pe ostaşii lui Hristos. 


Deci, sfinţii fund duşi la locul cel de tăiere, tot poporul mergea după dânşii, iar ei 
ridicându-şi ochii, s-au rugat mult către Dumnezeu ca să dea sfintelor biserici şi la 
toată creştinătatea pace şi linişte şi ca nimeni din cei ce vor cere ajutor de la dânşii 
să nu se întoarcă în deşert. Îmbrăţişându-se unul pe altul şi dându-și pace, şi-au 
întins cinstiţii lor grumaji sub sabie spre a fi tăiaţi de ostaşi. 


Apoi, Sfântul Mina, fiind încă viu, a rugat pe împărat ca trupul său să fie dus în 
Vizantia, care lucru chiar când îşi da sfârşitul l-a poruncit şi credincioşilor ce 
stăteau înaintea lui. 


Împăratul Maximin a poruncit însă să facă un sicriu de fier, să pună într-însul 
trupurile sfinţilor mucenici şi să le arunce în mare, pentru ca să nu fie cinstite de 
creştini. lar el, pricepând gâlceava poporului şi cârtirea cea mare şi temându-se să 
nu se ridice tulburare asupra lui, a ieşit degrabă din cetate şi s-a întors în Vizantia. 
Iar sicriul de fier cu moaştele sfinților nu s-a cufundat în mare; ci cu puterea lui 
Dumnezeu, plutind pe deasupra apei, a întrecut pe împărat plutind spre Vizantia, 
zburând ca o pasăre cu aripi. 


Atunci, noaptea s-a arătat vedenie dumnezeiască episcopului Constantinopolului, 
poruncindu-i ca fără zăbavă să meargă la ţărmul mării şi să ia cu cinste sicriul cu 
moaştele sfinților. 


Episcopul, în aceeaşi noapte, chemând clerul său şi pe oarecare din cetăţenii cei 
credincioşi, bărbaţi cinstiţi, au ieşit la mare şi au văzut toți lumina, pogorându-se 
ca un stâlp din cer şi care era deasupra unei bărci; iar doi bărbaţi prea străluciți, 
venind în acea barcă, către țărm, unde era episcopul şi clerul. Apropiindu-se de 
țărm, au văzut că nu barca, ci un sicriu pluteşte, fiind tras pe apă de doi îngeri 
purtători de lumină. Apoi, punând sicriul pe țărm, s-au făcut nevăzuţi. lar episcopul 
şi cei împreună cu dânsul, primind racla cu bucurie şi cunoscând că este de fier, 
foarte mult s-au mirat, cum greutatea fierului nu s-a scufundat în adâncul mării, ci 
ca un lemn uşor a plutit pe apă. Şi sărutând cinstitele trupuri ale Sfinților mucenici, 
le-au pus într-un loc ascuns, până la o vreme. 


kk hkkhkhkkhkhkhkhkhkhhkikhkhkikrhkikikik 


e Xe De e e e Xe e e Xe e e e De De e e e e e e De e e e e e e e e XX 


k*kkkhkkhhkkhkhkikhkkhkhkkhhkikhkihkikiik 


Pe împăratul Maximin, când mergea pe cale, l-a ajuns pedeapsa lui Dumnezeu, 
pentru că s-a lipsit de ochii cei trupeşti, cel ce era orb demult de cei sufleteşti şi, 
precum a spus el prietenilor săi de casă, a fost bătut cu mâini nevăzute şi după 
puţine zile a murit ticălosul. 


Atunci episcopul cu mare cinste a îngropat moaştele Sfinţilor mucenici lângă zidul 
cetăţii, ca să fie acestea strajă şi păzitori celor ce înoată pe mare, iar celor ce 
pătimesc în boli, să le fie doctori, întru slava marelui Dumnezeu şi Mântuitorului 
nostru Iisus Hristos, acum şi pururea şi în vecii vecilor. Amin. 

Sfinţii Mina, Ermoghen şi Evgraf - Drumul spre sfinţenie 





Mina, de neam atenian şi dregător al împăratului Maximin, a fost trimis în Alexan- 
dria pentru a izgoni creştinătatea din cetate. Arătându-se pe dinafară păgân, sfântul 
era însă păzitor al poruncilor lui Dumnezeu, dar a tăinuit acest lucru o vreme. Cu 
înțelepte sfaturi a împăcat păgânii şi creştinii, poruncindu-le să îşi țină fiecare 
credinţa sa. A început apoi a-şi mărturisi credinţa şi i s-a dat lui darul de a vindeca 
neputinţele, prin numele Domnului şi semnul Crucii, încât orbii vedeau, muţii 
grăiau, şchiopii săreau, iar îndrăciţii se tămăduiau de duhurile care îi chinuiau. 
Poporul se minuna şi mulți au crezut în Hristos, cu învăţăturile Sfântului Mina. 

Aflând împăratul şi mâniindu-se, s-a sfătuit cu dregătorii să trimită un alt bărbat 
care să îndrepte cele făcute de Mina. L-au ales pe Ermoghen, tot atenian de neam, 
păgân şi vestit, dar milostiv. 


Mergând acesta spre Egipt, a avut o vedenie cu trei bărbaţi care i-au prorocit că va 
ajunge să cunoască pe Împăratul Cel Adevărat şi că va lua cinste de la Acela. 
Spăimântându-se Ermoghen şi ajungând în Alexandria, a fost întâmpinat chiar de 
Sfântul Mina. Chemându-l la judecată, Ermoghen îi vorbea despre slava ce se 
cuvine zeilor, dar Mina a început a-i spune despre Dumnezeu şi despre darul 
vindecărilor, pe care îl primise de când s-a botezat. 


Ermoghen a poruncit să îi fie tăiate tălpile şi să îi fie despuiată carnea, să îi fie 
tăiată limba şi să îi fie scoşi ochii, să vadă de-l va vindeca Domnul pe care Îl 
mărturisea. Şi, fiind iarăşi trimis în temniţă, l-a vindecat Domnul, umplându-l de 
bucurie şi prorocindu-i că şi Ermoghen se va nevoi pentru numele Lui. 


Ostaşii care au mers a doua zi să îl aducă pe Sfântul Mina la judecată s-au minunat 
de lumina ce strălucea în temniţă şi de cei doi bărbaţi care se arătau lângă sfânt, ca 
nişte străjeri, încât toţi au început a crede în Hristos şi nici unul nu mai îndrăznea 
a-l duce la judecată. 


Sfântul s-a dus singur la judecător, cântând, iar judecătorul a început a cunoaşte pe 
Dumnezeu şi, amintindu-și de vedenia pe care o avusese în drum spre Egipt, mult 
se bucura, văzând şi acum pe bărbaţii străjeri şi care ţineau o cunună deasupra 
Sfântului Mina. Ermoghen i-a sărutat picioarele cuviosului şi, propovăduind 
împreună, iată au venit 30 de episcopi pentru a-l boteza pe Ermoghen şi mulțime 
mare de popor. Împărţindu-şi averea la săraci şi fiind ales episcop al Alexandriei, 
Ermoghen a sfărâmat idoli, izgonind duhurile viclene şi tămăduind de boli pe cei 
suferinzi. 


Aflând împăratul că acum şi Ermoghen s-a alăturat Sfântului Mina, a luat oaste 
multă şi, intrând în cetate, 1-a prins pe amândoi, dar îngerii Domnului îi întăreau pe 
sfinți, să nu se teamă. lar Ermoghen a început a-i vorbi împăratului despre cele 
întâmplate, dar acesta a poruncit ca Sfântului Ermoghen să îi fie tăiate mâinile şi 
picioarele şi arse, apoi 1-a spart pântecele cu o suliță şi ostaşii i-au aruncat trupul în 
râu. 


lar pe Sfântul Mina temându-se să îl întrebe ceva, a poruncit ca acesta să fie 
spânzurat, atârnându-i pietre de picioare. 


kk hkkhkhkkhkhkhkhkhkhhkikhkhkikrhkikikik 


e Xe De e Xe De Xe e De De e e e De De e e e e e e De e e e e e e e eX 


khkhkkhkkhhkkhhkikhkkhkrhkhkhhkikrhihkikiyik 


XP Xp De e Xe De Xe XP e Xe e e Xe e De e Xe e e e e e e e e e e e e Xe XX 


Domnul însă nu i-a lăsat, ci pe amândoi mucenici i-a vindecat şi i-a arătat înaintea 
împăratului şi a poporului, spre mirarea tuturor, încât un om din popor, Evgraf, s-a 
lepădat de zei şi L-a mărturisit pe Hristos. 


Împăratul a luat sabia şi de mânie, l-a tăiat în bucăţi, şi a poruncit ca Sfinţilor Mina 
şi Ermoghen să le fie tăiat capul, mergând, astfel, toţi trei la Domnul pe care II 
propovăduiseră. 


Deşi împăratul i-a pus într-un sicriu de fier şi 1-a aruncat în mare, sicriul a plutit 
până în Vizantia, unde Sfântul Mina spusese că vrea să fie înmormântat. Trupurile 
lor au fost găsite de către episcopul Constantinopolului, prin vedenie dumne- 
zeiască. 


lar împăratul, ajuns fiind de pedeapsă, şi-a pierdut vederea, apoi a fost bătut de 
mâini nevăzute, până a murit. 

Sinaxar - Pomenirea Sfinţilor mucenici ai lui Hristos: Mina Calicheladu 
(adică cel cu viers frumos), Ermogen şi Evgraf 





În această lună (decembrie), în ziua a zecea, pomenirea Sfinţilor mucenici ai lui 
Hristos: Mina Calicheladu (adică cel cu viers frumos), Ermogen şi Evgraf. 


Aceşti sfinți mucenici au trăit pe vremea împăratului Maximian. Făcându-se odată 
întrebarea de locuitorii Alexandriei de unele lucruri care tulburaseră liniştea 
oraşului, împăratul Maximian a trimis pe Mina, ca să dea răspuns acelor întrebări, 
pentru că Mina învățase toată înţelepciunea acelei vremi şi era iscusit în meşte- 
şugul vorbirii fiind atenian de neam, trăise la Atena şi acolo deprinsese meşteşugul 
vorbirii frumoase. 

Când a venit Mina la Alexandria nu numai că a lămurit pe alexandrini despre 
lucrurile ce-i tulburaseră, nu numai că a pus capăt oricărei îndoieli şi a dat răspuns 
oricărei întrebări ce i s-a pus, dar a şi făcut pe cei ce primiseră cuvântul credinţei în 
Hristos să ţină şi mai tare la credinţa lor şi a tămăduit pe mulți bolnavi. 


Împăratul, aflând de aceasta, a trimis pe Ermogen, prefectul, cu poruncă să-l facă 
pe Mina să se lepede de credinţa creştină, iar de nu-l va îndupleca să-l piardă cu fel 
şi fel de chinuri. 


Prefectul l-a adus pe sfânt la scaunul de judecată; dar pentru că nu l-a putut 
îndupleca să se lepede de Hristos, şi pentru că îl vedea că i se împotriveşte în 
cuvânt l-a supus la chinuri. Dar văzând cum rabdă Sfântul Mina chinurile aspre, a 
trecut şi el la credinţa în Hristos şi a fost botezat de Sfântul Mina şi apoi a fost 
ridicat de soborul episcopilor la arhierie. 


Aflând împăratul acestea, i-a supus pe amândoi la chinuri felurite, pe care sfinţii le- 
au îndurat cu ajutorul lui Dumnezeu. 


Atunci Sfântul Evgraf, care era scriitor al Sfântului Mina, a mărturisit cu îndrăznire 
pe Hristos şi a zis multe cuvinte împotriva împăratului, defăimându-l. 


Iar împăratul, plin de mânie a scos sabia şi l-a ucis cu mâna lui pe Evgraf. Odată cu 
el au fost ucişi şi Sfinţii Mina şi Ermogen cu săbiile, de către slujitorii împăratului. 
Sfintele lor moaşte au fost ridicate şi duse în Constantinopol, unde se află şi acum 
şi fac minuni şi semne nenumărate. 

Sinaxar - Sfinţii mucenici Mina, Ermoghen şi Evgrat - 10 decembrie 

Viaţa Sfinților martiri Mina, Ermoghen și Eugraf o cunoaștem dintr-o scriere 
atribuită Sfântului Atanasie al Alexandriei. Ei au trăit în timpul împăratul Ma- 
ximian Galeriu. Acesta aflând de unele conflicte din cetatea Alexandriei, l-a trimis 
pe Mina, om cultivat şi înţelept, să îl reprezinte în rezolvarea acelor tulburări. 


Mina era creștin în ascuns și odată ajuns în Alexandria a început să se dedice 
propovăduirii Cuvântului lui Dumnezeu și slujirii aproapelui. Pentru rugăciunile 
sale Bunul Dumnezeu a lucrat multe minuni și a întors pe mulți de la închinarea la 
falşii zei păgâni. A fost desigur pârât autorităților de către populația păgână. 


Împăratul l-a trimis în locul lui Mina pe Ermoghen, un atenian păgân, foarte 
pregătit şi acesta. Pe drumul spre Alexandria Ermoghen a fost în mod minunat 
anunţat că în curând va cunoaște pe adevăratul rege. 


A fost primit cu ovaţiuni. Chiar şi Mina a vrut să-l întâmpine, însă Ermoghen a 
refuzat provocându-l la o dispută publică în teatrul cetății. 

Disputa a avut loc în mai multe zile succesiv şi atât de convingătoare a fost 
pledoaria creştină a Sfântului Mina încât cei care ascultau mărturiseau în masă 
credinţa lor. 


Ermoghen s-a mâniat şi a poruncit torturarea şi uciderea lui Mina, lucru pe care 
Bunul Dumnezeu nu l-a permis. Mulțimea semnelor lucrate cu Mina, tăria 
argumentelor sale privitoare la credință l-au determinat pe Ermoghen însuşi să se 
boteze şi să devină creştin. A fost chiar hirotonit episcop. 


Impăratul Maximian Galeriu a auzit de toate acestea şi venind el însuși în cetatea 
egipteană i-a prins şi condamnat pe cei doi creștini. 


Secretarul lui Mina, pe nume Eugraf, a avut curajul de a-i sublinia împăratului 
inutilitatea mâniei şi acțiunilor sale împotriva celor doi. A fost ucis şi el pe loc. 


Deşi Sfântul Mina şi-a exprimat dorinţa de a fi îngropat în cetatea Bizanţ, Ma- 
ximian nu a îngăduit aceasta. În cele din urmă sfintele sale moaşte și ale celorlalţi 
doi sfinți martiri au ajuns în mod minunat la Calcedon. Aici, au fost ascunse de 
episcopul cetăţii într-o capelă tăinuită din zidul Acropolei, așa cum lasă mărturie 
Simeon Logotetul, un scriitor bizantin. 


De aici au fost mutate la Constantinopol împlinindu-se astfel dorința Sfântului 
Mina. 

Diac. Ştefan Sfarghie - Sinaxar - Sfinţii mucenici Mina, Ermoghen şi Evgraf 


Sfinţii Mucenici Mina, Ermoghen și Evgraf au trăit în timpul 
împăratului roman Maximian Daia (305-313) 

Aceşti Sfinţi mucenici au trăit în vremea împăratului Maximin tracul (235-238) şi 
pentru că în Alexandria existau neînţelegeri între oameni, împăratul l-a trimis pe 
fericitul Mina, atenian de neam, să le rezolve, de vreme ce era un om înţelept. 
Acesta nu numai că i-a lămurit pe alexandrini asupra lucrurilor care-i tulburau, dar 
i-a şi îmbărbătat pe aceia să ţină şi mai mult la credinţa lor creştină şi a tămăduit 
mulţi bolnavi. 


Auzind acestea, Maximin l-a trimis pe Ermoghen prefectul să-l înduplece pe 
Sfântul Mina să se lepede de Hristos şi pentru că nu a reuşit, acesta l-a supus la 
mari chinuri. 


Impresionat fiind Ermoghen de răbdarea în chinuri a fericitului Mina, a trecut şi el 
la creştinism, a fost botezat de Sfântul Mina, apoi un sobor de episcopi l-a hirotonit 
arhiereu. 


Aflând împăratul, i-a supus pe amândoi la cumplite chinuri, pe care sfinţii le-au 
îndurat cu puterea lui Dumnezeu. 


Atunci, Sfântul Evgraf, notarul Sfântului Mina, a mărturisit şi el pe Hristos şi a fost 
ucis cu sabia de către împărat. 

Odată cu el au primit mucenicia şi Sfinţii Mina şi Ermoghen, ei fiind ucişi cu 
cuţitele de slujitorii împăratului. 


Sfintele lor moaşte au fost duse în Constantinopol, unde au săvârşit nenumărate 
minuni. 
Deşi împăratul i-a pus într-un sicriu de fier şi 1-a aruncat în mare, sicriul a plutit 


până în Vizantia, unde Sfântul Mina spusese că vrea să fie înmormântat. 


Trupurile lor au fost găsite de către episcopul Constantinopolului, prin vedenie 
dumnezeiască. lar împăratul Maximin, ajuns fiind de pedeapsă, şi-a pierdut ve- 
derea, apoi a fost bătut de mâini nevăzute, până a murit. 

Iulian Dumitraşcu - Calendar Ortodox - Sfinţii mucenici Mina, Ermoghen şi 
Evgraf 





Sfinți mucenici Mina, Ermoghen şi Evgraf au trăit în timpul împăratului Maximin 
Daza (305-314). În vremea aceea, în Alexandria (Egipt) au apărut mari tulburări 
între creştini şi păgâni. Împăratul Maximin a trimis pe unul din slujitorii săi de 
neam atenian, pe Mina, care era creştin în ascuns, să potolească aceste tulburări, 
lucru pe care l-a îndeplinit. 


Aflându-se că este creştin, împăratul Maximin l-a trimis pe atenianul Ermoghen în 
Alexandria ca să îl convingă pe Mina să renunţe la credinţa creştină. Refuzând, 
Mina a fost întemnițat după prima zi de judecată în timpul căreia poporul auzise 
cum înţelepciunea creştină copleşea filosofia greacă păgână, fiind întărită de 
minunile săvârşite de Mina în toată Alexandria. 


A doua zi, Mina a mărturisit pe Mântuitorul nostru lisus Hristos cu vitejie, deşi 
avea multe răni pe corp. În cele din urmă, Ermoghen a poruncit să-i taie limba, să-i 
scoată şi ochii şi l-a trimis pentru a doua oară în temniţă. În timpul nopții, temniţa 
s-a luminat şi Însuşi Mântuitorul lisus Hristos s-a arătat mucenicului Mina şi l-a 
tămăduit. 


Tot în această noapte, Ermoghen s-a hotărât să îl îngroape pe fostul său prieten, pe 
atenianul Mina. Dimineaţa s-a dus la locul de judecată cu gândul de a înştiinţa 

poporul de hotărârea sa. Era sigur că Mina murise în timpul nopţii. Când ostaşii l- 
au adus pe Mina din temniţă şi l-a văzut tămăduit şi strălucind de bucurie, 
Ermoghen a strigat: “Roagă-te pentru mine, adevăratule slujitor al lui Dumnezeu. 
Roagă-te ca şi eu nevrednicul să mă învrednicesc a fi sluga Dumnezeului tău”. 


Din acel moment, cei doi creştini atenieni, Ermoghen şi Mina, nu s-au mai des- 
părțit. Peste câteva zile s-au strâns în Alexandria 13 episcopi şi au botezat pe 
Ermoghen în faţa poporului şi l-au sfinţit şi episcop al Alexandriei. 


Însă păgânul Rustic a înştiințat pe împăratul Maximin de cele întâmplate. 
Ajungând în Alexandria, Maximin i-a adus în faţa judecății pe cei ce fuseseră 
oamenii lui de încredere, Mina şi Ermoghen. Cei doi au mărturisit pe Domnul 
nostru lisus Hristos chiar şi când au fost supuşi supliciilor, primind amândoi 
moarte martirică. 


În faţa acestor nelegiuiri comise de împăratul Maximin, Evgraf, fostul grefier din 
timpul când Mina venise judecător în Alexandria, a strigat cu mult curaj împă- 
ratului: “Şi eu sunt creştin şi mă lepăd de poruncile tale. Ai intrat ca un leu în 
cetatea noastră şi vrei să înghiți turma lui Hristos prin închinarea la idoli şi să 
pierzi sfânta credinţă. Dar noi suntem gata de moarte pentru buna credință şi te 


privim ca pe o vulpe bătrână”. Neaşteptându-se la o astfel de înfruntare, Maximin 
s-a ridicat furios şi, luând o sabie, a retezat capul Sfântului Evgraf. 

Proloage - Pătimirea Sfinţilor mucenici Mina, Ermoghen şi Evgrav (4315) 





Luna decembrie în 10 zile: pătimirea Sfinţilor mucenici Mina, Ermoghen şi 
Evgrav (7315). 


Aceștia au trăit pe vremea împărăției lui Maximian (305-313). Deci, pornindu-se 
nişte întrebări de la alexandrini, a fost trimis Mina de împărat ca să le dezlege, de 
vreme ce el se afla cunoscător a toată înţelepciunea şi era deprins la cuvintele 
ritoriceşti, fiind învăţat la Atena şi dobândind meșteșugul grăirii frumoase, ca unul 
ce era de neam atenian. 


Acesta, venind în Alexandria, nu numai că a luminat pe alexandrini în îndoielile 
pe care le scorniseră, dezlegând toate întrebările, ci încă şi pe cei ce primiseră cu- 
vântul credinţei lui Hristos i-a hotărât ca să-l ție mai adevărat şi a tămăduit şi mulți 
bolnavi. 


Impăratul, aflând de aceasta, a trimis pe Ermoghen eparhul, poruncindu-i ca să 
înduplece pe Mina să se lepede de credinţa creştinilor şi, de n-ar vrea să se supună, 
după ce-l va chinui în tot chipul, să-l piardă. 


Acesta a adus pe sfântul la judecată, dar de vreme ce-i stătea împotrivă şi nu voia 
să se plece, întâi a pus de 1-a scos tălpile picioarelor, al doilea i-a scos ochii şi al 
treilea i-a tăiat limba. Văzând însă pe mucenic că, minunat şi prea slăvit se 
tămăduia în acele părți vătămate ale trupului său, încă şi pe doi îngeri care 
acopereau capul Sfântului Mina, eparhul Ermoghen s-a întors şi a crezut în Hristos 

şi a luat Botezul chiar de la Sfântul Mina. Şi nu numai aceasta, ci mai apoi şi vred- 
nicia arhieriei a luat de la episcopii creştini. 


Aceasta auzind, împăratul a scris din nou la Alexandria şi a trimis de i-a adus pe 
amândoi înaintea lui şi, încercând să-i despartă de credinţa în Hristos şi văzând că 
nu poate să-i plece, a poruncit să împungă pe Sfântul Ermoghen în pântece cu o 
suliță, să-i taie mâinile şi picioarele şi să-l pună pe un grătar de foc, iar ce va 
rămânea în trup să se arunce în râu. 


lar pe Sfântul Mina a poruncit să-l spânzure la un loc întunecat și să-i lege de 
picioare o piatră foarte grea. 


Acestea făcându-se după poruncă, sfinţii, însă, fiind păziţi de îngeri, prin dumne- 
zeiasca putere, au stat întregi şi sănătoşi înaintea împăratului și aspru, ca pe un 
păgân, l-au mustrat. 


Atunci, Sfântul Evgraf, care era scriitor al Sfântului Mina, a mărturisit cu îndră- 
zneală pe Hristos şi a grăit multe cuvinte împotriva împăratului, de faţă ocărându-l. 
Iar împăratul, nesuferind a fi biruit şi înfruntat de cuvintele sfântului, pornindu-se 
spre multă mânie, a scos sabia şi a omorât, cu mâna sa, pe Evgraf. 


Deci, împreună cu Evgraf au fost ucişi și Sfinţii Mina şi Ermoghen de slugile 
împăratului, care au năvălit asupra lor cu cuţitele. 


lar sfintele lor moaşte, s-au adus, prin dumnezeiască rânduială, la Bizanţ, făcând 
multe minuni Și semne nepovestite. 


Intru această zi, cuvânt din Pandoc, ca să nu scârbim pe nimeni. 


Dacă cineva ar zice că iubeşte pe Dumnezeu, dar pe fratele său îl urăște, mincinos 
este. Că cel ce iubeşte pe Dumnezeu, acela şi pe fratele său îl iubește. Iar cel ce nu 
iubește pe fratele său, nici pe Dumnezeu nu-L iubeşte, după cum zice apostolul 
Ioan. 


> Cel ce scârbeşte pe fratele său, pe Dumnezeu Îl scârbeşte. Că zice: "Nu 
scârbiți pe Duhul Sfânt cu care sunteți pecetluiți”. 

> Și iarăşi, pentru dragoste, zice: "Ceea ce aţi făcut unuia dintre aceştia mai 
mici fraţi ai Mei, Mie aţi făcut”. 

Deci, s-a arătat, în cele mai sus - zise, că cel ce face spre bucuria fratelui său, lui 
Dumnezeu îi face spre bucurie. 


Aceasta, dar, ştiindu-o, fraților, că prin acestea suntem plăcuţi lui Dumnezeu, dacă 
nu disprețuim pe aproapele nostru, apoi şi noi cu toată puterea să ne silim să facem 
spre plăcere fraților şi să nu le dăm pricini din care ei să fie scârbiţi, ca primită la 
Dumnezeu să fie rugăciunea noastră, ca o jertfă fără prihană. 


Că dacă unul se roagă pentru tine, iar altul te blestemă, precum și la Inţelepciune 
este scris: "Dacă unul zidește, iar altul risipeşte, apoi ce spor este, fără numai 
osteneală?" 


Aşa şi omul cel ce posteşte şi părăseşte păcatul său, dar, iarăşi, la acelaşi păcat 
intră, rugăciunea lui cine o va asculta şi cu ce spor se va alege? 


Și iarăși grăieşte, zicând: "Să nu meşteşugeşti asupra prietenului tău rele, când 
nădăjduieşte el la tine, că numai gura nebunilor se preface în stâlp de batjocură, dar 
buzele drepţilor sunt cu pază." Deci, "cel ce umblă întru dreptate se teme de 
Dumnezeu, iar cel ce-şi strâmbă cărările, osândit va fi." 


Și proorocul Miheia, suspinând, grăiește pentru Israel: "Spre rău îndeamnă fiecare 
pe aproapele său și împotriva lui mâinile-şi găteşte." 


Iar apostolul zice: "Dacă fratele tău se scârbeşte împotriva ta, iată că nu cu dragoste 
umbli." 


lar Domnul a zis: "Tot cel ce se mânie asupra fratelui său, în zadar, vinovat este 
judecății, iar cel ce va zice fratelui său, râca (prostule), vinovat va fi de judecata 
soborului, iar cel ce-i zice nebunule, vinovat va fi de gheena focului." 


Şi încă mai zice: "Dacă-ţi aduci darul tău la altar şi acolo îţi aduci aminte că fratele 
tău are ceva împotriva ta, lasă-ţi acolo darul tău înaintea altarului și mergi mai întâi 
de te împacă cu fratele tău şi vino apoi să-ți aduci darul tău înaintea lui Dumne- 
zeu." 


Intru această zi, cuvântul lui Cosma preotul, despre monahii care umblă în voile 
lor şi nu voiesc să fie împreună cu fraţii şi să slujească la ostenelile mănăstirii. 


Sunt unii monahi care intră şi se vâră în chilii închise, să împlinească voile lor 
acolo, hrănindu-se ca mistreți, trăiesc în peşteri şi de cele ce li se aduc lor se 

bucură. Şi pentru aceasta, fug de așezământul mănăstirii, nevrând să se ostenească, 
nici să se supună egumenului, neprimind să petreacă cu smerenie, împreună cu 
călugării, nici o zi, vrând pe pământ să fie ei cinstiți. 


Ei pun rânduieli şi legi femeilor şi cu mărturisirea leagă şi dezleagă nepricepuţii, ei 
înşişi având trebuință de dezlegare de la alţii. Și înălțarea de minte, cea mai urâtă 
lui Dumnezeu şi cea mai spurcată, aceea petrece întru dânşii. Că se socotesc a fi 
mari ȘI sfinţi, iar pe toţi oamenii îi cred mai proşti decât dânșii, numai ei singuri 
socotindu-se că plac lui Dumnezeu. Și acolo şezând, rânduiesc casele altora, iar de 
casa lor, mănăstirea, cu nebunie fug. Rânduiesc tocmeli și cumpărări multe și 
câştigare de averi şi de case rânduiesc şi multe alte nebunii se află la dânşii. Îşi fac 
nume vestit şi scrisori trimit la toţi, ostenindu-se şi poftind ca să se înștiințeze de s- 
ar putea până şi în alte tări. În acest fel este diavolul cel cu rău meșteşug, că pe toţi 
îi întoarce de la calea cea dreaptă, la voile sale. 


Încât se împlineşte proorocia lui David, care zice: "Toţi s-au abătut, împreună 
netrebnici s-au făcut, nu este cel ce face bine, nu este până la unul." Că acestea s-au 
scris pentru cei răi, care fără de lege şi fără de rânduială vântură lumea şi toate 
cetăţile şi, care, uitând învăţăturile spostolului Pavel, mănâncă întru lenevire pâine 
străină şi zilele lor rău îşi petrec. 


Drept aceea, unora ca acestora, în Epistola cea către Tesaloniceni, apostolul le 
grăieşte: "Fraţilor, vă poruncesc, în numele Domnului nostru lisus Hristos, să vă 
feriţi de orice frate care umblă fără de rânduială și nu după predania pe care ați 
primit-o de la noi. Căci voi înșivă știți cum trebuie să vă asemănaţi nouă, că noi 
n-am umblat fără rânduială între voi, nici n-am mâncat de la cineva pâine în 
dar, ci cu muncă şi cu trudă, am lucrat ziua şi noaptea, ca să nu împovărăm pe 
nimeni dintre voi. Nu doar că n-avem putere, ci ca să ne dăm pe noi pildă vouă 
spre a ne urma. Că şi când ne aflam la voi, am dat porunca aceasta dacă cineva 
nu vrea Să lucreze, acela nici să nu mănânce. Pentru că auzim că unii de la voi 
umblă fără rânduială, nelucrând nimic şi iscodind. Dar unora ca aceştia le 
poruncim şi-i rugăm, în Domnul lisus Hristos, ca să muncească în linişte și să-și 
mănânce pâinea lor.” (II Tes. 3 6-10). 


Intru această zi, cuvânt pentru Tobit cel milostiv, care a fost în Israel. 
A fost un om în Israel, Tobit, milostiv şi cucernic şi multă sârguință avea spre 


îngroparea iudeilor celor morți, în vremea robiei asirienilor şi, clevetit fiind la 
împăratul Sanherib, a scăpat. Deci, a adormit, odinioară, sub zid, dinafară de 

cetate, precum adesea se întâmplă. Şi, dormind el, când a deschis ochii, păsările 
zburând pe deasupra lui, i-au lăsat necurăţie în ochi şi a făcut albeaţă. 


Deci, era în muntele Ecbatana o fecioară, rudenie a lui, Sara cu numele, care fusese 
măritată după şapte bărbaţi, dar toţi fuseseră omorâţi de un drac cu numele Asmo- 
deu, înainte de a se uni ei ca soţi cu ea. ŞI s-a rugat lui Dumnezeu fecioara şi i-a 
trimis Dumnezeu ei ajutor pe îngerul Rafael. 


Că Tobit cel orb a zis fiului său, Tobie cu numele, să nu-şi ia femeie din altă parte, 
fără numai din seminţia şi din neamul lor, după lege. Şi i-a dat lui şi o scrisoare 
pentru zece talanți, zicându-i: "Când erai prunc i-am dat lui Gabel, din cetatea 
Raghes a Mezilor, aceşti bani spre păstrare. Drept aceea, să cauţi să te duci la 
dânsul, ca să iei de la el talanții ce i-am dat şi-i vei da lui scrisoarea şi banii să-i 
aduci degrabă." 


lar tânărul îşi căuta tovarăș, că nu ştia calea şi a aflat, cu voia lui Dumnezeu, pe 
îngerul Rafael, stând ca un om şi l-a tocmit. Că zicea Rafael că ştie calea şi 
adeseori umblă pe ea, iar numele a spus că-i este Azaria, fiul marelui Anania și 
zicea: "lată sunt gata să merg cu tine." 


Deci, venind ei la râul Tigrului, tânărul s-a pogorât la râu ca să-şi spele picioarele 
sale şi, iată, un peşte mare a ieşit ca să-l înghită pe el. Tobie s-a înspăimântat și a 
strigat cu glas mare şi a zis: "Stăpâne, mă înghite pe mine peştele." 


Iar îngerul i-a zis: "Apucă-l de ureche şi-l trage pe el la tine." Și l-a tras pe el la 
uscat. 


Şi i-a zis lui, iarăși îngerul: "Prinde peştele şi, spintecând pântecele lui, să-i iei 
rărunchii, inima și fierea și să le păstrezi pe ele." 


lar tânărul l-a întrebat: "La ce trebuinţă folosesc acestea?" 


Iar îngerul i-a zis: "Cu rărunchii şi cu inima, cădind şi afumând, vei gonii dracii, iar 
cu fierea vei tămădui albeaţa de pe ochi." 


Deci, aşa a luat tânărul femeie din neamul său, pe fecioara aceea Sara, mai înainte 
zisă, prin sfatul şi îndemânarea îngerului, gonind pe neprietenul diavol, prin 
punerea pe cărbuni a inimii peştelui, prin cădire şi prin afumare şi gonindu-l în 
pustie. 

După aceea, luând cei zece talanţi, tânărul s-a întors împreună cu femeia lui la tatăl 
său Tobit, căruia i-a uns ochii cu fierea cea de peşte şi îndată bătrânul a văzut. 


Apoi s-a descoperit pe sine îngerul, că nu a fost om, ci de la Dumnezeu trimis era, 
spre ajutorul lor. 


lar pe fecioara aceea le-a dăruit-o lor, pentru a lor evlavie şi a zis către dânșii: 
"Taina împărătească bine este a o ascunde, dar faptele lui Dumnezeu sunt lucru 


slăvit şi binecuvântat a le vesti şi a le lăuda." 


A Căruia este slava, acum şi pururea şi în vecii vecilor! Amin. 

Sfântul Nicolae Velimirovici — Proloagele de la Ohrida - Pomenirea Sfinţilor 
mucenici Mina, Ermoghen şi Evgraf 

Sfinții Mina şi Ermoghen s-au născut amândoi la Atena. Ei au locuit amândoi la 
Bizanţ, fiind ţinuţi la mare cinste de împărat şi de popor. 


Sfântul Mina a fost vestit pentru marea sa învăţătură şi darul elocinţei şi deşi în 
afară se comporta ca şi când ar fi fost şi el din păgânătate, înlăuntrul inimii lui era 
creştin convins. 


Sfântul Evgraf a fost mai înainte eparhul Bizanțului, fiind păgân şi cu purtarea şi 
cu credinţa inimii, dar era din fire bun şi drept şi lucrător de multe şi mari fapte 
bune. 


Izbucnind conflicte grave între păgâni şi creştini la Alexandria, împăratul I-a 
trimis acolo pe marele lui demnitar, Mina, să restabilească ordinea şi să îi amhileze 
pe creştini cu desăvârşire. 


Sfântul Mina a mers şi a restabilit cu adevărat ordinea, dar pe creştini i-a lăsat în 
pace, declarându-se însuşi pe faţă creştin, aducând multă păgânătate la Hristos şi 
lucrând multe şi mari minuni. 


Auzind aceasta, împăratul 1-a trimis la Alexandria pe celălalt mare demnitar al lui, 
Ermoghen, ca să îl pedepsească pe Sfântul Mina şi să îi dea morţii pe creştini. 

Ermoghen a împlinit ordinul împăratului: el l-a adus pe Sfântul Mina înaintea 
judecății, i-a tăiat picioarele şi limba, 1-a scos ochii, apoi I-a aruncat în închisoare. 
Dar acolo S-a pogorât la sfânt Domnul lisus Hristos şi I-a vindecat şi I-a întărit pe 
robul Lui multpătimitor. 


Văzându-l pe Sfântul Mina vindecat cu desăvârşire, Ermoghen s-a schimbat cu 
inima şi a primit Sfântul Botez. El a propovăduit atunci cu putere Cuvântul lui 
Dumnezeu şi a fost înălțat episcop al Alexandriei. 


Atunci Maximin înfuriat a venit în persoană la Alexandria şi i-a supus pe Sfinţii 
Mina şi Ermoghen celor mai bestiale torturi, pe care ei le-au îndurat cu bărbăţie, 
acoperiţi de harul lui Dumnezeu. 


Privind la vitejia acestor oşteni ai lui Hristos şi la minunile pe care le lucra Dum- 
nezeu prin ei, secretarul şi prietenul Sfântului Mina, pe nume Evgraf, a stat 
înaintea tribunalului şi i-a strigat împăratului în faţă: «ŞI eu sunt creştin!» 


Împăratul înnebunit de drăcească furie a scos sabia de la şold şi l-a decapitat 
atunci pe loc pe Sfântul Evgraf. 


După aceasta el a ordonat călăilor să-i decapiteze pe Sfinții Mina şi Ermoghen. 


Sfintele lor moaşte aruncate în mare au plutit minunat până la Constantinopol unde 
episcopul cetăţii, mai înainte vestit prin vedenie de aceasta, a venit şi le-a întâm- 
pinat pe ele, primindu-le şi îngropându-le cu cinste. 


Cugetare 


În nenumărate şi tainice feluri Domnul Dumnezeu cel Veşnic Viu ştie când să arate 
milostivire şi când să pedepsească, când să izbăvească pe credincioşi din ispite, 
când să îi prefacă pe necredincioşi în credincioşi şi când să facă să piară cu sunet 
pe prigonitorii nepocăiţi ai credinţei. 


După ce bestialul Maximin i-a ucis pe Sfinţii mucenici Mina, Ermoghen şi Evgraf, 
el s-a îmbarcat cu suita sa într-o corabie şi pornit de la Alexandria spre Bizanţ. Dar 
a orbit fără veste şi trupeşte cel ce în bezna întunericului deja zăcea cu sufletul şi 
cu inima. El a început să strige celor din jurul lui că mâini nevăzute îl lovesc pe el 
cu sălbăticie. La scurtă vreme după aceea el a pierit rău, aşa cum a şi trăit. 

In vremea Sfântului episcop Ambrozie al Milanului s-a petrecut următorul fapt: 
eretica împărăteasă lustina 1-a determinat pe Eftimie, mare latifundiar milanez să îl 
răpească şi să îl arunce într-un exil îndepărat pe episcop, pe care îl ura. 


Eftimie a pregătit căruţa şi încălecând pe calul său, s-a poziţionat astfel încât să îl 
poată surprinde pe episcop singur, să îl urce cu forţa în căruţă şi să împlinească 
pofta ereticei împărătese. 


Dar chiar în ziua în care organizase crima a venit ordin împărătesc cu exilarea ime- 
diată a lui Eftimie, din pricina unei crime ascunse. Venind garda de soldaţi, ei l-au 
prins pe Eftimie, l-au legat şi I-au urcat în căruţa pe care el i-o pregătise episco- 
pului, omul lui Dumnezeu. 


Altă dată a intrat un eretic arian în biserica în care slujea Sfântul Ambrozie, cu 
gândul că îl va putea oarecum prinde şi învinui prin cuvintele pe care le va rosti 
sfântul la predică. 


Privind înăuntru, ereticul 1-a văzut pe sfântul lui Dumnezeu cum învaţă poporul, 
dar a văzut şi un înger luminos lângă el, care îi şopteşte la ureche dumnezeieştile 
cuvinte, înspăimântat de vedenia aceasta, ereticul s-a ruşinat, s-a lepădat de erezia 
lui şi s-a întors cu totul la Sfânta credinţă. 

Sfinţii mucenici Mina, Ermoghen şi Eugraf 





Sfinții mucenici Mina, Ermoghen şi Eugraf au trăit la sfârşitul secolului al III-lea şi 
începutul secolului al IV-lea. 


Sfinții Mina şi Ermoghen s-au născut amândoi la Atena. Aceştia au locuit însă în 
Bizanţ fund în slujba împăratului Maximian. Mina, vestit pentru marea sa învăţă- 
tură şi darul elocinţei a fost trimis de către împărat la Alexandria pentru a restabili 
liniştea oraşului. Sfântul Mina a mers şi a restabilit cu adevărat ordinea, dar pe 
creştini i-a lăsat în pace, declarându-se creştin. 

Aflând despre ceea ce s-a întâmplat, împăratul l-a trimis pe prefectul Ermoghen 
pentru a-l convinge pe Mina să renunţe la credinţa creştină, şi pentru a-i persecuta 
pe creştini. 


Ermoghen a împlinit ordinul împăratului: el l-a adus pe Sfântul Mina înaintea 
judecătorului, i-a tăiat picioarele şi limba, i-a scos ochii, apoi l-a aruncat în 
închisoare. Dar acolo S-a pogorât la Sfântul Mina tămăduindu-l, Domnul lisus 
Hristos. 


Văzându-l pe Sfântul Mina vindecat cu desăvârşire, Ermoghen s-a convertit şi el la 
creştinism, fiind botezat de Sfântul Mina. 


Ermoghen a propovăduit Cuvântul lui Dumnezeu şi a fost numit episcop al 
Alexandriei. 


Împăratul i-a supus pe amândoi la chinuri, pe care sfinţii le-au îndurat. Privind la 
vitejia celor doi mărturisitori şi la minunile pe care le lucra Dumnezeu prin ei, 
secretarul şi prietenul Sfântului Mina, pe nume Eugraf, a stat înaintea tribunalului 
şi i-a strigat împăratului: "Şi eu sunt creştin!”. Auzind aceasta însuşi împăratul l-a 
decapitat atunci pe Sfântul Eugraf după care a ordonat călăilor să-i decapiteze pe 
Sfinții Mina şi Ermoghen. 


Sfintele lor moaşte au fost duse în Constantinopol, unde au făcut multe minuni. 


Troparul Sfinţilor mucenici Mina, Ermoghen şi Evgraf: Cu înfrânarea omorând 
pornirile şi îndemnurile cele arzătoare ale patimilor, ucenicii lui Hristos au luat 
harul de a alunga urmările bolilor celor neputincioşi şi a face minuni, atât în viaţă, 
cât şi după moarte. Minune uimitoare cu adevărat! Că oase goale izvorăsc tămă- 
duiri. Slavă Ție, Singurului Dumnezeu şi Ziditorului. 


Condacul Sfinţilor mucenici Mina, Ermoghen şi Evgraf: Ca nişte stele 
strălucitoare aţi împuţinat în chip desăvârşit noaptea credinţei în idoli şi aţi luminat 
inimile credincioşilor cu lumina cunoștinței de Dumnezeu şi i-aţi arătat vase 
cinstite ale Duhului. Pentru aceasta lăudăm sfântă pomenirea voastră, mucenicilor 
prea măriţi. 

Sfinţii mucenici Mina, Ermoghen şi Evgraf din Alexandria, Egipt 
(10 decembrie) 





Sfinții mucenici Mina şi Ermoghen se trăgeau din Atena şi locuiau în Bizanţ, fiind 
ținuți la mare cinste de împărat şi de popor. 

Frescă de la anul 1546 din Mănăstirea Stavronichita, Sfântul Munte Athos, 
Grecia 


Sfântul Mina era vestit pentru multa sa înţelepciune şi meșteșugul vorbirii 
frumoase, şi, măcar că pe dinafară se comporta ca un păgân, în inima sa era creştin 
adevărat. 

Sfânta mare muceniță Tecla 


Sfântul mucenic Evoraf, dimpreună cu 


Sfântul Ermoghen era ighemon al cetăţii Bizanțul şi se purta ca un păgân și pe 
dinlăuntru și pe dinafară, dar era milostiv și făcea multe fapte bune. 


Când se stârni gâlceavă între creştinii și păgânii din Alexandria, împăratul 
Maximin îl trimise pe Sfântul Mina să astâmpere tulburarea şi să stârpească 
creştinismul din cetate. 


Sfântul Mina se duse şi statornici pacea, însă mărturisi că este creștin, ba încă, prin 
meşteşugul grăirii sale şi prin mulțimea minunilor, aduse mulți păgâni la credința 


cea adevărată. Auzind aceasta, împăratul îl trimise pe Ermoghen să-l pedepsească 
pe Sfântul Mina şi să înăbușe creştinismul. 





Pătimirea Sfântului mucenic Mina și botezul Sfântului mucenic Ermoghen. 
Miniatură din veacul al XI-lea din Mănăstirea Esfigmenu, Sfântul Munte Athos, 
Grecia 

Sfântul Ermoghen îl duse pe Sfântul Mina la judecată, îi tăie picioarele şi limba, îi 
scoase ochii şi îl aruncă în temniţă. In răceala temniţei, Sfântul Mina fu cercetat de 
Insuși lisus Domnul care îi dărui tămăduire şi mângâiere robului Său celui păti- 
mitor. 


Văzând tămăduirea cea minunată a Sfântului Mina, Sfântul Ermoghen primi și el 
botezul, apoi începu a propovădui cu putere credinţa creștină și fu sfințit episcop al 
Alexandriei. 


Atunci, Maximin, umplând-se de mânie, merse el însuşi la Alexandria și îi dădu pe 
Sfinţii Mina şi Ermoghen la chinuri grozave, însă ei le răbdară pe toate cu bărbăţie, 
întăriți de darul lui Dumnezeu. 


Văzând vitejia acestor ostași ai lui Hristos şi minunile pe care Dumnezeu le 
săvârşea printr-înşii, Evgraf, sfetnicul şi prietenul Sfântului Mina, ieşi dinaintea 
judecătorilor şi îi strigă împăratului pe faţă: 

— Şi eu sunt creştin! 


Cuprins de furie, împăratul îşi scoase sabia şi îi tăie capul Sfântului Evgraf. Apoi, 
porunci călăului a tăia şi capetele Sfinților Mina și Ermoghen. 


Sfintele lor moaşte fură aruncate în mare, însă plutiră în chip minunat până la 
Constantinopol, unde episcopul cetăţii, vestit de mai înainte printr-o vedenie, le 
întâmpină cu alai și le îngropă cu cinste. De atunci, pururea izvorăsc îmbelșugat 
minuni tuturor ce le săvârşesc pomenirea cu credință. 


FE E+ 
Ca nişte stele mult luminătoare duhovniceşte răsărind pe bolta Bisericii, luminați 
toată zidirea, bunilor biruitori mucenici, cu lumina luptelor şi cu strălucirea 
minunilor. Pentru aceasta, veselindu-ne, săvârşim astăzi pomenirea voastră cea 
purtătoare de lumină şi sfântă, purtătorilor de cununi prea fericiţi. (Dintre Stihirile 
Sfinţilor ce se cântă la Vecernie) 


lată praznicul cel luminat al mucenicilor cel asemenea cu lumina, a strălucit tutu- 
ror, luminând marginile lumii și împrăştiind orbirea sufletelor. Să ne apropiem de 
el cu osârdie, ca să scoatem sfinţenie. 


Cei ce aţi câştigat mărirea bunătăților cereşti de care v-aţi învrednicit, rugaţi-vă ca 
pe aceasta să o dobândească şi cei ce cinstesc cu credință luminata voastră 

pomenire, ca unii ce staţi totdeauna înaintea lui Dumnezeu, rugă-mu-vă, marilor 
mucenici. (Din Canonul Sfinţilor ce se citește la Utrenie) 

Articole în alte limbi despre Sfinţii mucenici Mina, Ermoghen şi Evgraf: 


http://www.patrokosmas.gr/calendar.asp?cal_id=3371 





http://agiamarinaalykou.blogspot.com/2016/12/367-416.html 








https://www.johnsanidopoulos.com/2014/12/saints-menas-kallikelados-hermogenes.html 

Sfântul mucenic Ermoghen, athenianul 

Sfântul mucenic Mina calicheladu 

Troparul Sfinților Mucenici Mina, ee 
şi Evgraf i 3 
10 Decembrie -Glasul 8 


Cu înfrânarea omorând pornirile 
şi îndemnurile cele arzătoare ale 
patimilor, ucenicii lui Jlristos au 
luat harul de a alunga urmările 
Bolilor celor neputincioşi şi a face 
minuni, atât în viață, cât şi după 
moarte. Minune uimitoare cu 
adevărat! Că oase goale izvorăsc 
tămăduiri. Slavă ie, Singurului 
Dumnezeu şi Ziditorului. 

Cu înfrânarea omorând pornirile 
şi îndemnurile cele arzătoare ale 
patimilor, ucenicii lui Jlristos au 
luat harul de a alunga urmările 
Bolilor celor neputincioşi şi a face 
minuni, atât în viață, cât şi după 
moarte. Minune uimitoare cu 
adevărat! Că oase goale izvorăsc 
tămăduiri. Slavă Ţie, Singurului 
Dumnezeu şi Ziditorului. 








Bucuraţi-vă, Sfinţilor mucenici Mina, Ermoghen şi Evgraf! 


